
ĮVADAS
Problema
Lietuvos Respublikos švietimo įstatymas  teigia, kad  švietimas  yra  viena  svarbiausių  vidaus politikos  prioritetų, o  Lietuvos  mokykla  yra  viena  svarbiausių  valstybės  stiprinimo  bei  tobulinimo  veiksnių,  atkreipia  valstybės  valdžios  ir  savivaldybių  institucijų   dėmesį,  kad  svarbu  stiprinti  mokytojo  statusą bei  ugdymo  kokybę.

Lietuvos  valstybės  švietimo  strategijos   2003-2012m.  nuostatose  rašoma,  kad  „švietimas  turi  padėti  stiprinti  visuomenės  kūrybines  galias,  išsaugoti  ir  kurti  tautos  tapatybę,  brandinti  pilietinę  visuomenę,  didinti  žmonių  užimtumą ir ūkio  konkurencingumą,  mažinti  skurdą  ir  socialinę  atskirtį“.

Kalbėdami  apie  prioritetinę  valstybės  sritį – švietimą, kalbame  apie  mokyklą  ir  mokytoją.  

Švietimo sistemos evoliuciją lėmė permainingos socialinės ir ekonominės jėgos, kurias sutelkė sparti XIX – XX a. industrializacija. Visuomenės socialinė struktūra buvo padalyta į valdytojus ir dirbančiuosius. 

Lietuvos istorijos  kelias  sudėtingas. Lietuvos  tautos, o  ypač  jaunosios  kartos  ugdymas  buvo  vykdomas   specifinėmis  sąlygomis:  ilgus  šimtmečius  tauta  nešė  tai  unijų,  tai okupacijų  jungą. Kartu  su  tauta  nelengvą  valstybės  istorinį  kelią  nuėjo  Lietuvos  mokykla  ir  mokytojas.

„Žmogui  tobulinti labiausiai  pritaikyta  mokykla,  nes  ji  tobuliausiai  perteikia  mokslo  žinias,  formuoja  estetines,  dorovines  pažiūras. O per  žmogaus  tobulėjimą  tobulėja  ir  tauta,  visuomenė,  nes  žmogus  dalelė, iš  kurios  susidaro  visuomenė. Todėl  mokykla, jos  dvasia  turi  atitikti  laiko  ir  vietos  sąlygas,  vietos  žmogaus  papročiams,  tradicijoms,  žmogaus  visuomeniniams  gyvenimo  tikslams.“

Žmogaus  kaip  asmenybės,    kaip  piliečio  ugdymas,  lavinimas  ir  auklėjimas  nuo  seniausių  laikų  buvo  siejamas  su  mokyklos  ir  mokytojo  vardu. Kantas  teigia,  jog „auklėjimas  yra  didžiausia  ir  sunkiausia  problema,  kurią  žmogui  tegalima  tik  pateikti.“  Pasak M. Gerbinio   „mokytojo  darbas  yra  didelis  svarbus  ir  visuotinis,  reikšmingas  ir  atsakingas.  Mokytojas  susiduria  su visų  luomų,  profesijų  ir  pažiūrų  žmonėmis. Jis  yra  visiems  reikalingas.“
 Anot  A.Stripkausko „Mokytojas  turi  būti  įvertintas,  nes  tautos  aparato  mechanizme  jis  yra  vienas  iš  pirmųjų  ratelių,  vieną  atsakingiausių  darbų  jis  dirba“.

Sovietmečio  laikotarpiu  L.Jovaiša, J.Vaitkevičius  teigia,  kad „socialinėje  visuomenėje  pedagogo  profesija  vertinama  ir  gerbiama. Už  gerą  pedagoginį  darbą  ir  visuomeninę  veiklą  apdovanojami  medaliais. Jiems  suteikiami  nusipelniusių  mokytojų  vardai.“
Nors  tarybinis  mokytojas  turėjo  autoritetą ,  tačiau  totali  valstybės  globa  įnešė  daug  destrukcijos  įvairiose  gyvenimo  srityse, o  ypač  švietime. R.  Grigo  nuomone,  „sovietinis  režimas,  iškėlęs,  o  iš  kitos  pusės  deformavęs  mokykloje  skiepytą  kolektyvizmą,  siekė  slopinti  žmogaus,  kaip  asmenybės,  individualumą,  unikalumą.“

Atkūrus Lietuvos nepriklausomybę, nauji iššūkiai visuomenei, naujos galimybės kelia naujus reikalavimus švietimui ir mokytojui. Rinkos  ekonomikos  sąlygomis  atsiranda  ryškus  visuomenės  išsisluoksniavimas,  keičiasi  vertybių  sistema.  Moderniose  visuomenėse  laikomos  prestižinės  profesijos  mūsų  visuomenėje  neužtikrina  pajamų,  prestižo,  padėties, to neišvengia mokytojo profesijos socialinis statusas Lietuvoje. Mokytojo profesija šiandieninėje Lietuvoje yra laikoma „neprestižine“. Viena iš priežasčių nedidelės algos, tai įtakoja mokytojo kvalifikaciją, jos kėlimo galimybes - atitinkamas lygis ir profesijos autoriteto. Mokytojams  kuo  toliau  tuo  sunkiau  patikėti, kad  jie  pasirinko  kilnią  profesiją,  pasiryžę  kruopščiai  ir  profesionaliai  siekti  mokinių  tobulėjimo. 

Švietimo  ministerijos  atlikti  tyrimai  rodo, kad  21 pamoką  per  savaitę  turintis  mokytojas  kitiems  privalomiems  darbams  turi  skirti  dar  beveik  76  valandas.
 Didelis  darbo  krūvis,  nuolatinis   nuovargis  ir  stresas,  nesusikalbėjimas  su  mokiniais,  konkurencija. Į  mokytoją  pretenzijų  turi  visi  tėvai,  atskiri  žmonės,  organizacijos.  Visą  save  atidavęs  mokiniams  dažnai  mokytojas  lieka  nesuprastas  ir neįvertintas. Tai  daugelio mokytojų  kasdienybė. Tačiau  mokytojo  statusas  neleidžia  skųstis. Daug  iš  savęs  reikalaujantiems  mokytojams  sunku  pripažinti,  kad  turi  silpnų  vietų – kitiems  būti  pavyzdžiu - įpareigoja      mokytojo  statusas. Norėdami  normaliai  užsidirbti  dažnai  mokytojas  priverstas  dirbti  keliose  darbovietėse  arba  tempti  dvigubą  pedagoginę  normą  savo  mokykloje. O  juk  darbas  yra  vertybė,  piniginis  atlygis  už  jį  -  pragyvenimo  šaltinis, kuris  užtikrina  ne  tik  išteklius,  bet  patrauklų  gyvenimo  būdą,  socialinį  prestižą,  ar  net  kitų  žmonių  palankumą. Piniginis  atlygis  už  darbą  didžiąja  dalimi  lemia  turimo  darbo  vertinimus.

Profesijos  statusas  daro  didžiulę  įtaką  renkantis  atitinkamą  darbą  ir  netiesiogiai  rodo  profesijos  atstovų  intelekto  ir  socialinių  gebėjimų  lygį.  Šiais  laikais  žmogui,  ypač  jaunam,  itin  svarbu  įgyti  išsilavinimą,  kuris  suteiktų  jam  atitinkamą  prestižą  ir  statusą  visuomenėje.  Dėl  nepakankamo  mokytojo  profesijos  socialinio  statuso  ir  prestižo   jauni  diplomuoti  specialistai  mokyklas  iš  toli  aplenkia,  o  abiturientai  pedagogo  specialybės  paprasčiausiai  nesirenka.  Klaipėdos pedagoginio universiteto  filiale  per 2005 – 2007 metus   studentų  sumažėjo  daugiau  nei  pustrečio  šimto. 2005m.- 709 ,   2006m.- 630,   2007m – vos  594 studentai.“
 Tai  susiję  su  šiandienos  požiūriu  į  mokytojo  profesiją  bei  materialinį atlygį  už  darbą,  nes  tai  vienas  pagrindinių  veiksnių,  skatinančių  rinktis  pedagoginį  darbą. Anot  V.  Strazdo  „sunkios  karjeros  starto  sąlygos  pedagogines  studijas  baigusiuosius  verčia  ieškoti  sotesnės  duonos.  Aukštasis  pedagoginis  išsilavinimas  laikomas  kitų  profesijų  pagrindu  arba  atsarginiu  nepavykusiu  įsidarbinti  kitur“
. 

Tyrimų duomenimis Lietuvos mokytojų  bendruomenė  sensta – per  60%  mokytojų  yra   40 metų  amžiaus  ir  senesni (diagrama   psl.).  Visuomenė  reikalauja  mokytojų  ir  išsilavinusių  žmonių,  o  ką  ji  duoda  mokytojui?  Galima  nustatyti  labai  dvasingą  veidą  ir  aiškinti,  kad  mokytojo  profesija  yra  pašaukimas,  reikalaujantis  beribio  pasiaukojimo,  nes  esame  vedami  meilės  vaikams,  kuriame  visuomenės  ateitį. Tačiau  tokia  kankinio  aureolė  nepagerins  mokytojo  socialinio  statuso  ar  įvaizdžio.  Ilgainiui  vien  savęs  išsižadėjimas  tik  sukelia  kartėlį. Toks  žmogus  negali  atsiskleisti  kaip  profesionalas.  Tegu  pasiaukojimas  būna  savarankiška  vidinė  nuostata,  bet  išorinės  darbo  sąlygos  ir  atlyginimas  turėtų  būti  normalūs.  Atpildas  -  dvasinis,  emocinis,  intelektualinis  ir  materialinis  yra  būtinas.  Dabar  mokytojai  ima  papildomus  krūvius,  griebiasi  kitokių  darbų   norėdami  išgyventi.  Darbo  kokybė  kenčia ,  socialinis  statusas  nepasikeičia.  Atsiduriame  užburtame  rate. O  užtektų,  kad  valstybė  ir  visuomenė  atsimerktų  ir  su  dideliu  nerimu  pamatytų  darbo  sąlygas,  kurias  sukūrė  Lietuvos  mokytojams.  Tereikėtų  padaryti  tinkamas  išvadas  -  kas  atsitiks,  jei  tos  sąlygos  nesikeis?

TEORINIS DARBO AKTUALUMAS – atskleidžiamas  Vilniaus  miesto     mokytojo  socialinis  statusas  visuomenėje:   socialinių, istorinių bei ekonominių sąlygų raidos kontekste. Remiantis  tyrimo  rezultatais  išsakomi  teiginiai,  kuriais  galėtų  būti  grindžiamos  švietimo  ir  socialinės  politikos  tobulinimo,  modernizavimo  kryptys  atskiruose  Lietuvos  administraciniuose  vienetuose.

PRAKTINIS DARBO AKTUALUMAS – atlikto  tyrimo  analizė,  atskleis  Vilniaus  miesto mokytojų bei  atskirų  visuomenės  grupių  požiūrį  į  dabartinį  mokytojo  socialinį  statusą  visuomenėje.

TYRIMO OBJEKTAS – Vilniaus  miesto   mokytojų  socialinio  statuso   vertinimas.

TYRIMO  DALYKAS – Vilniaus  miesto  mokytojų  bei  atskirų  visuomenės  grupių  požiūris ir nuostata  į  mokytojo  socialinį  statusą.

TIKSLAS – atskleisti  ir įvertinti Vilniaus  miesto  mokytojų  socialinį  statusą  ir  jo  pokyčius  visuomenės  raidos  kontekste.

TYRIMO HIPOTEZĖ – atkūrus  nepriklausomybę,  pasikeitusios  socialinės,  ekonominės  sąlygos,  vartotojiškos  kultūros  visuomenėje  atsiradimas,  vertybių  devalvacija,  sumenkino  mokytojo  socialinį  statusą visuomenėje.

UŽDAVINIAI:

1. Išanalizuoti mokytojo socialinį statusą Lietuvos visuomenėje, įvertinti istorinių – politinių pokyčių raidą bei įtaką mokytojo socialiniam statusui,  apžvelgti  socialinių, vertybinių bei ekonominių sąlygų raidos įtaką šio statuso kitimui.

2. Atskleisti  Vilniaus  mieste  dirbančių  mokytojų  požiūrį  į  mokytojo  profesijos  socialinį  statusą.

3. Išsiaiškinti    atskirų  visuomenės  grupių  nuomonę  apie  mokytojo  profesijos  socialinį  statusą.

4. Suformuluoti ir pateikti  rekomendacijas  mokytojo  socialinio  statuso  gerinimui Lietuvoje.

METODOLOGIJA  IR  METODAI:

Metodologija:

Remtasi  socialinės  kaitos  teorija ( R. Mertonas ),  humanistine  asmenybės  ugdymo  teorija ( C. Rogers ),  gyvenimo  bei  išgyvenimo  filosofija  (  W.  Ditthey ).

Teoriniai  metodai:

Pedagoginės, psichologinės, sociologinės literatūros analizė, švietimo sistemos  reglamentuojančių   aktų  ir  duomenų  apie  ugdymo  proceso  kaitą  apžvalga bei analizė  pasirinktu  aspektu.

Empiriniai  metodai:

5. Anketinė   apklausa.

6. Struktūrizuotas  kokybinis  interviu,  pokalbis.

Imties  tūris  ir  jo  parinkimo  būdas:

Tyrimas  vyko  2009 metais. Tyrime  dalyvavo  Vilniaus  miesto   mokytojai  iš  įvairių  bendrojo  lavinimo  mokyklų  tipų. Vilniaus mieste dirba  6454  mokytojai. Remiantis  K.Kardelio „Mokslinių  tyrimų  metodologija  ir  metodais“  esant  generaliniai  aibei  6000,  imties  tūris – 370 respondentų.  Vilniaus miesto bendrojo  lavinimo  vidurinėse  mokyklose  buvo  išplatinta  400  anketų , sugrįžo  170 anketų, 10 iš  jų  neužpildytų. Anoniminėje anketiniame  apklausoje  dalyvavo  160   Vilniaus bendrojo  lavinimo  mokyklų  mokytojų  .

Tyrimo  duomenų  statistinė  analizė  remiasi  daugiausia  aprašomąja statistika.  Tyrimo  duomenų  apdorojimui  naudojama  SPSS  12 duomenų  analizės  programa, Microsoft Windows.

Kokybinio  interviu  metu  buvo  apklausta:

Kokybinio  interviu  metu  buvo  apklausti  43  respondentai:  29   moterys,  14   vyrų.  29  respondentai  su  aukštuoju  išsilavinimu,  6  iš  jų  turintys  magistro  laipsnį,  7  -  aukštesnįjį  išsilavinimą,   5  - nebaigtą   aukštąjį   išsilavinimą,  2  turi  vidurinį  išsilavinimą.  Iš  jų  4  verslininkai,  18   privačios  įmonės  darbuotojų,   17   valstybinės   biudžetinės  įstaigos  darbuotojai,  2   namų  šeimininkės,  2   laisvieji  menininkai.

Interviu  buvo  atliekamas  su  kiekvienu  respondentu  atskirai.  Interviu  buvo  atliekamas  įvairiose  vietose -  su  menininkais,  namų  šeimininkėmis,  verslininkais,  7   privačios  įmonės  darbuotojais  ir    4    valstybinės  biudžetinės  įstaigos  darbuotojais  susitikau  jų  namuose,  o  su  11  privačios  įmonės  darbuotojų    ir  13   valstybinės  biudžetinės  įstaigos  darbuotojų  jų  darbo  vietose.   Visi  respondentai  sutiko  dalyvauti  apklausoje,  tačiau  didžioji  jų  dalis  skubėjo.  Respondentams  buvo  pateikti  8   klausimai (   priedas).

PAGRINDINĖS SĄVOKOS

Kvalifikacija – įstatymų,  Vyriausybės  arba  jos  įgaliotos  institucijos  teisės  aktų  numatyta  tvarka  pripažintas  mokėjimas  ir  teisė  verstis  tam  tikra  profesine  veikla  (  Lietuvos  Respublikos  Švietimo  įstatymo  pakeitimo  įstatymas) .

Mokykla – įstaiga,  kurios  pagrindinė  veikla – formalusis  arba  ( ir )  neformalusis  švietimas ( Lietuvos  Respublikos  Švietimo  įstatymo  pakeitimo  įstatymas ).

Mokytojas –  asmuo,  ugdantis  ir  mokantis  pagal  formaliojo  arba   neformaliojo  švietimo  programas ( Lietuvos  Respublikos  Švietimo  įstatymo  pakeitimo  įstatymas ) .

Pedagogas –  asmuo,  įgijęs  valstybės  nustatytą  išsilavinimą  ir  pedagogo  kvalifikaciją ( Lietuvos  respublikos  Švietimo  įstatymo  pakeitimo  įstatymas).

Pedagoginio  darbo  motyvacija – poreikis  ir  polinkis  auklėti  vaikus,  plėtoti  asmenybės  galias,  daryti  jų  gyvenimą  prasmingesnį,  dalytis  dvasinėmis,  kultūros  vertybėmis,  būti  aktyviam;  interesas  filosofijai,  mokslinei  žinijai,  profesinės  gyvenimo  prasmės  ir  laimės  siekis ( Kavaliauskienė: 2001).

Požiūris – teigiama  ar  neigiama  santykių  su  socialine  aplinka  patirtis  tiesiogiai  lemia  atitinkamą  subjektyvių  vertinimų  sistema,  kuri  lemia  asmenybės  tikrovės  pažinimo  ir  suvokimo  ypatumus,  emocinių  išgyvenimų  ir  elgesio  reakcijų  pobūdį ( Karpenko: 1990 ).

Profesija – dabartinės  veiklos  rūšis,  kuriai  reikia  specialaus  pasirengimo  ir  kuri  yra  pragyvenimo  šaltinis ( Tarptautinių  žodžių  žodynas: 2003, 603 ).

Profesijos statusas – profesinės  stratifikacijos,  tam  tikros  sėkmės  visuomenėje  rodiklis,  t.y.  individų,  skirstymas  pagal  jų  atliekamą  darbą  ar  jų  karjerą  priklausomai  nuo  jų  takos  ir  prestižo;  susijęs  su  didele  atsakomybe,  pozityviais  darbo  rezultatais  bei  didesniu  pasitenkinimu  darbu ( Žukauskienė, Petrošiūtė, Bruzgytė: 2005) .

Prestižas – autoritetas,  įtaka,  pagarba,  geras  vardas ( Tarptautinių  žodžių  žodynas: 2003, 599).
Statusas – individo  vieta  socialinių  santykių  sistemoje  pagal  grupių  narių  ar  savo  vertinimus ( Jovaiša: 1993).

Socialinis  statusas –  priklauso  nuo  to,  kaip  kiti,  socialinių  santykių  sistemoje,  vertina  individo  veiklą  ir  elgesį.  Asmeninis  statusas  priklauso  nuo  paties  individo  nuomonės  apie  savo  vietą  grupėje  ar  kolektyve.  Formalus  statusas – aiškiai  apibrėžtas  ir  išreikštas  ženklais,  žyminčiais  laipsnį,  rangą.  Neformalus  statusas  susiklosto pagal  socialinėse  grupėse  vyraujančias  vertinimo  formas ( Jovaiša: 1993).

Stratifikacija – tai  hierarchiškai  išdėstytas  sociakultūrinių  gėrybių  pasiskirstymas,  kurių  atstovai  skiriasi  nevienodu  valdžios  ir  materialinių  vertybių,  teisių,  pareigų,  privilegijų  ir  prestižo  turėjimo  lygiu,  egzistavimas  vienoje  ar  kitoje  visuomenėje ( Luobikienė: 2001, 95 ).

Ugdymas – mokymas,  lavinimas,  įgūdžių,  gebėjimų  ir  vertybinių  nuostatų  formavimas  ( Lietuvos  Respublikos  Švietimo  įstatymo  pakeitimo  įstatymas).

Vertybės – standartai,  pagal  kuriuos  kultūros  proceso  dalyviai  skiria  geidžiamą  nuo  negeidžiamo,  gerą  nuo  blogo,  puikų  nuo  bjauraus ( Matulionis: 2003, 73 ).
Visuomenė – tai  tarpusavio  santykių  sistema,  kuri  suburia  individus ( Giddens: 2005, 38).
1. MOKYTOJO PADĖTIS LIETUVOS VISUOMENĖJE: SOCIALINĖS, ISTORINĖS BEI EKONOMINĖS RAIDOS KONTEKSTE
1.1. Istorinių pedagogikos ištakų apžvalga. Mokytojų socialinis statusas pokario Lietuvoje ir sovietiniais metais: lyginamasis aspektas
Anot istorinių šaltinių, „Pedagogikos  šaknys  glūdi  gilioje  senovėje, jos  ištakos  atsekamos  iš  Spartos  patirties,  Platono  „Valstybės“.  Nuo pradinės  sąvokos  paida-gogas  -  vaiko  vedžiotojas-  kilusios  senovės  Graikijoje  ir  išreiškusios  daugiausia   rūpinimąsi   vaiko  fiziniu  brendimu.  Ilgainiui  pedagogikos  sąvoka  kito,  įgydama  naujų  bruožų  ir  apimdama  įvairesnius   vaikų  vedimo  iš  ribotos  būties  į  tobulo  žmogaus  aukštumas  aspektus.“

Žmonija ir pedagogo profesija tobulėjo, buvo kuriamos teorijos, mokymasis tapo patirties pertvarkymu į žinias, o mokytojas - vadovu ugdymo procese, jo veiklos objektas - kito žmogaus ugdymas, o veiklos rezultatai realizuojasi kitame žmoguje. Nuo pačių seniausių laikų su mokyklos ir mokytojo vardu buvo siejama žmogaus kaip asmenybės, kaip piliečio ugdymas, lavinimas ir auklėjimas. Pirmieji mokytojai atsirado senovės Rytuose (Kinijoje). Vienas ryškiausių pedagogų – Konfucijus (551 – 479 pr. m. e.). Jis pirmasis apibendrino patyrimą, mokė žmones valdyti pagal moralinį pavyzdį, sukūrė šeimos dorovės sistemą.  

Lietuvoje pirmaisiais pedagogais laikyti žyniai, kriviai, vaidilos. Pirmasis  Lietuvos  mokytojas  minimas  1397 m.,  dirbęs   Vilniaus  katedros  mokykloje. Apskritai  pirmieji  mokytojai  atsiradę  Mindaugo  laikais,  bet  jie  buvę  ne  lietuviai. Tik  1528 m.  Vilniaus    kapitula,  steigia    prie    bažnyčių  mokyklas,  kuriose  mokytojavę  vikarai  buvo  lietuviai .   
Lietuvos švietimo istorinė raidos pradžia siekia Lietuvos Didžiosios Kunigaikštystės laikus,  tuomet  buvo įkurtos  ir  veikė  4  mokyklos  7   metų  ir  21  mokykla  su  6  metų  kursu. Bet tikrąja Lietuvos švietimo raidos pradžia derėtų laikyti XIV a. pirmąją pusę – XVI a. pradžią, kuomet, susidarius bajorų luomui ir susiformavus gana sudėtingam valstybės valdymo mechanizmui, iškilo platesnių žinių poreikis ir būtinumas naudotis raštu. Tuomet buvo pradėtos kurti uždaros vienuolynų mokyklos. Jas įkūrė pranciškonai ir 1323–1325 metais Vilniuje
.
L. Klimka  ( 2002)  pedagogikos,  kaip  mokomojo  dalyko  ištakas  Lietuvoje  sieja  su  mokytojų  rengimu  Vilniaus universitete, kai  jame  1783  buvo  įsteigtas  mokytojų  institutas   (seminarija),  kurioje  mokėsi  tik   30  mokinių.  Nors  istoriniuose  šaltiniuose  terminas  pedagogika   paminėtas   tik  1822m., tada  universitete   buvo   įvestos  “supratimo  apie  pedagogiką”  paskaitos.  Bandymai  įkurti  pedagogikos  katedrą  buvo  nesėkmingi,  o  švietėjiškos  idėjos  plito  per  tautinį  sąjūdį,  ypač  jam  sustiprėjus  XIX  amžiaus  pabaigoje. 
Pedagoginio   išsilavinimo  būtinybė  kilo  su  švietimo  sistemos  raida,  kuri  ypač  suintensyvėjo  XIX amžiaus  pabaigoje -  XX amžiaus  pradžioje,  kai  aplink  „Varpą“  ir  „Aušrą“, o  vėliau  besikuriančią  pedagoginę  spaudą   „Mokyklą“,  „Mokytojas“  būrėsi  švietimo  ir  kultūros  ugdymo  propaguotojai – V.Kudirka,  P. Višinskis,  J.Jablonskis,  A.Jakučionis,  G. Petkevičaitė – Bitė.

Įkūrus  Kauno  universitetą  1922 m.  pradėtas  reikšmingas pedagogikos,  kaip  teorinio  dalyko  formavimosi  etapas,  kuriame  svarbiausią  vaidmenį  suvaidino  S. Šalkauskio  ir  A. Maceinos  tyrimai  ir  praktinis  darbas  universitete.
Tarpukario  Lietuvos  pedagogika  sukurta  S. Šalkauskio   ir  A. Maceinos   pastangomis,  atitiko  to  meto  europinį  ugdymo  mokslo  pasiekimo  lygį. S. Šalkauskio  sukurta  konceptuali,  integruota  pedagogika  atskleidė  Lietuvos  pedagoginei  visuomenei  ugdymo  moksle  slypinčias  dideles  nepanaudotas  ugdymo  galimybes,  sukūrė  žmogaus  fizinio  ir  dvasinio  ugdymo  gerinimo  prielaidas  taikant  lanksčią  pedagoginę  sistemą  kintančiomis  gyvenimo  sąlygomis.
Nuo 1918 m. iki 1925 m. buvo suformuota savarankiška švietimo sistema: pertvarkyta bendrojo lavinimo mokykla, susiklostė mokytojų parengimo ir kvalifikacijos tobulinimo sistema, nuosekliai eita prie privalomo mokymo ir visuotinio raštingumo. Nuo 1925 m. prasidėjęs ir iki 1936 m. tęsęsis naujas mokyklos raidos etapas buvo reformų pradžios ir naujosios mokyklos kūrimo laikotarpis. Reformos kryptys, principai, ugdymo turinio pertvarka buvo siejama su tautinės mokyklos ir Lietuvos valstybingumo idėja.  

Per  tarpukario  Lietuvos  laikotarpį  sukurta  pedagogika  pateikė  mokytojui   ugdymo  struktūrą,  visuminį  jo  vaizdą,  tenkino  mokytojų  poreikius. Tačiau  prasidėjęs  sovietmetis  sustabdė  jos  natūralią  raidą,  iškeltų  ugdymo  idėjų  nebuvo  galima  realizuoti. Sovietmečiu  požiūris  į  pedagogiką  buvo  grindžiamas  marksistine – leninine  ideologija,  materializmas  dirbtinai  priešinamas  idealizmui,  kaip  nesutaikomai  blogybei.  Sunaikintas  kartų  tęstinumo  principas,  ugdymo  rėmimas.  Nukirtus  tautos  istorines  šaknis,  suformuluoti  tikslai  atitiko  autoritarinės  pedagogikos  modelį:  paklusti  vienpartinės  ideologijos  reikalavimams,  remiantis  vienvaldžiu  autoritetu,  kontroliuoti  kitus  žmones,  ugdyti  neapykantą  viskam  kas  nesocialistiška.  Bendražmogiškomis  vertybėmis  pagrįsta  ugdymo  teorija,  akcentuojanti  žmogaus gilius  ryšius  su  savo  šaknimis,  buvo  laikoma  pavojinga  jaunimui.  Jei  S.Šalkauskis,  A. Maceina,  Vydūnas,  J.  Vabalas – Gudaitis,  J. Laužikas  tautos  kultūriniame  palikime  matė  ugdymo  galimybes,  tai  sovietinė  ideologija  priešingai -  skatino  numarinti  tautinę  atmintį,  atsiriboti  nuo  tautinės  kultūros,  gėdytis  jos.   
 

Sovietinė  valdžia  skelbė  marksistinę  ateistinę  ideologiją,  griovė  krikščioniškąjį tikėjimą Lietuvoje.  1940 m. liepos 1 d. vyriausybė panaikino mokyklose kulto tarnautojų etatus, todėl buvo atleisti iš mokyklų visi tikybos mokytojai. Įstatymiškai bažnyčia atskirta nuo valstybės ir mokykla nuo bažnyčios. Nepriklausomos Lietuvos mokytojų dauguma  buvo nuoširdūs tikintieji katalikai, auklėjo jaunimą tautinio idealizmo dvasia ir krikščioniškosios dorovės principais buvo "perauklėti" į sovietinio internacionalizmo ir "leninizmo-marksizmo" skelbėjus. Mokytojai negalėjo  lankytis  bažnyčiose,  privalėjo ir  savo  auklėtinius  mokyti  ateizmo  dvasia.

Mokyklose nustojo veikusios organizacijos – skautai, ateitininkai ir kt. 1940 m. rugpjūčio mėn. visos mokymo ir auklėjimo įstaigos (bendrojo lavinimo, amatų mokyklos, vaikų darželiai) buvo suvalstybintos. Mokyklose panaikintas mokestis už mokslą.

Sovietinėje Lietuvoje visai nebuvo nevalstybinių ugdymo įstaigų ( 1939 m. Lietuvoje 33 proc. gimnazijų ir 28 proc. progimnazijų buvo privačios). Privalomam viduriniam mokslui įgyvendinti ir plėtoti nebuvo reikiamų tiek organizacinių pedagoginių, tiek ir ekonominių sąlygų. Privalomas vidurinis mokslas buvo grindžiamas centralizuotu planavimu ir administraciniais – komandiniais valdymo metodais. Toks režimas slopino pedagogų iniciatyvą, jų kūrybinius sumanymus, skatino mokinių žinių pervertinimą. Tai padarė daug žalos visuomenei: buvo nuvertintas mokslas, žeidžiamas mokytojo orumas ir autoritetas, formavosi neigiamas požiūris į mokslą ir darbą. Privalomojo vidurinio mokslo idėja buvo įgyvendinta formaliai. 

Lyginant švietimo sistemą su tarpukario Lietuvos, tenka pastebėti, kad ji gana ryškiai pakeitė savo orientaciją „iš Vakarų į Rytus“, tapo stipriai ideologizuota, smuko mokymo standartai ir realaus parengimo mokyklose lygis, lavinimo turinys daugeliu atvejų buvo technokratizuotas, labai trūko humanitarinių žinių, tikrovės vaizdas, ypač istorijos socialinių mokslų, buvo perteikiamas iškreiptai, įsigalėjo autoritarinė pedagogika. Aukštosios mokyklos visuomenės raidos katalizavimo bei demokratinės minties plėtotės prasme neteko pasaulyje priimto strateginio vaidmens. Toks švietimo „vaizdas“ išliko iki Lietuvos švietimo reformų pradžios 1988 metais, kuomet, Lietuvoje susiklosčius naujoms socialinėms ekonominėms bei politinėms sąlygoms ir šaliai paskelbus nepriklausomybę,  švietimo sistema buvo pradėta keisti iš esmės. 

Taigi Sovietmečio laikotarpio Lietuvos švietimo sistema turėjo privalumų ir trūkumų. Svarbiausias privalumas – lengvai pasiekiamas ir nemokamas mokslas. Ryškiausias trūkumas – mokykla buvo ideologizuota. Mokytojus rengė aukštosios ir aukštesniosios mokyklos – mokytojų institutai; mokytojai tobulinosi įvairiuose kursuose. Įsteigta mokytojų namų, klubų. Įsteigti LTSR nusipelniusio mokytojo, TSRS liaudies mokytojo, LTSR liaudies mokytojo garbės vardai. 

Lietuvių  tautos  kelias – tai  didžiulių  išbandymų  ir  pokyčių  kelias.  Ji  ilgus   šimtmečius    kentusi,  tai  unijų,  tai  okupacijų  jungą,   nepalūžo,  ar  viešoje ,  ar  slaptoje  mokykloje  skelbė  lietuvišką  žodį,  mintį.  Ugdymas  Lietuvoje  buvo  persmelktas  tautiškumu, dvasingumu. Žmogus  nebuvo  supriešinamas  su  visuomene,  iškeliamas  virš  kitų,  tai  atsispindėjo  visuomenės  gyvenime  ir  jaunimo  ugdyme,  tai  būdinga  lietuvių  tautos  pedagogikai.
1.2. Nacionalinės  švietimo reformos  problemos  ir  iššūkiai  XXI  amžiaus  pradžioje
Atkūrus  Lietuvos  nepriklausomybę  valstybei  reikėjo  iš  esmės  pertvarkyti  politinį,  socialinį,  kultūrinį,  ekonominį  gyvenimą,  reikėjo  radikaliai  reformuoti  ir  Lietuvos  švietimą,  nes  švietimas -   pamatinis  visuomenės  raidos  veiksnys,  visų  socialinių  reformų  pagrindas. Atkūrus  nepriklausomybę  atsivėrė  naujas  valstybės  gyvenimo  kelia. „Tame  kelyje  reikia  atsikratyti  sovietinės  kultūros  įtakos,  atsiverti  gyvam  ir  vaisingam  dialogui  su  humanistines  vertybes  akumuliavusia  Vakarų  Europos  kultūra.  Ta  linkme  kreiptinas  tautos  ir  valstybės  veikimas,  kūrybinis  darbas,  kurio  vienas  svarbiausių  dabarties  barų  yra  radikali  visaapimanti  švietimo  pertvarka. Švietimas  yra  savita  kultūros  sritis,  glaudžiau  susijusi  su  kitomis  sociokultūrinio  gyvenimo  sritimis,  politika,  ekonomika,  mokslu,  menu,  dorove,  religija  ir  filosofija. Patirdamas  įvairių  kultūrų  didelį  poveikį  švietimas  savo  ruožtu  gali  daryti  ir  daro  didelę  įtaką  visai  kraštoraidai.

Reformuojamo Lietuvos  švietimo  paskirtis – duoti  pagrindą  dinamiškai  atsinaujinančiai  visuomenei,  atvirai  ir  kritiškai  visuomenės  sąmonei.  Reformuoto  ugdymo  pagrindinis  tikslas – savaranki  ir  kūrybinga,  maksimaliai  jau  mokykloje  savo  gebėjimus  išskleidžianti  asmenybė.

Švietimo  sistemos  reformos  pradžia laikomi 1988 metai   –  vidurinės  bendrojo lavinimo  mokyklos  koncepcija.
Naujas švietimo įstatymas priimtas 1991 metais, kuris  kartu  su  Lietuvos  švietimo  veiksmų  planu  bei  Lietuvos  švietimo  koncepcija  tapo  švietimo  pagrindu.
Lietuvos švietimo koncepcija paskelbta 1992 metais,  pateikė  savarankiškos  Lietuvos  valstybės  švietimo  sistemos  modelį,  nuodugniau  išskleisdama  ir  pagrįsdama  Švietimo  įstatymo  įteisintą  švietimo  sistemą,  nurodydama  švietimo  kūrimo  gaires,  motyvuodama  raidos  kryptis  pateikdama  konkrečių  reformos veiksmų  programą  iki 1997 metų.
 Koncepcijoje  buvo  numatyti  švietimo  reformos  etapai:
Pirmame etape reformos ( iki  1990 m. kovo  11d.) 1989m. paskelbta Tautinės  mokyklos koncepcija. Taip pat pradėtos  burti  Lietuvos  pedagogų,  mokslininkų,  menininkų  jėgos,  siekiant  sukurti  naujas,  savosios  tautos  kultūra  pagrįsta  ugdymo  turinio  programa,  vadovėlius,   mokymo  priemones; parengti  teorinio  švietimo  reformos  pagrindai  bei  juridiniai  reformos  dokumentai.

Antrajame  etape,   prasidėjusiame  atkūrus  Lietuvos  valstybę. Prasidėjo  pokyčiai  aukštųjų  mokslų  sistemoje. Priimtas  Lietuvos  Respublikos  švietimo  įstatymas,  įteisinęs  konceptualias  švietimo  reformos  nuostatas  ir  sudaręs  juridinį  pagrindą  švietimo  sistemos  pertvarkai;

Trečiame  etape,  kuris  truko  iki  1998 metų, šiuo periodu kuriama  vieninga  Lietuvos  švietimo  sistema,  aprėpianti  formalųjį  ir  neformalųjį  švietimą,  išplėtotą  valstybinių  bei  privačių  šeimos  įstaigų  tinklą.

Ketvirtame  etape (1998 – 2005m.) tikrinami  bei  apibendrinami  reformos  rezultatai,  tikslinama  ir  plėtojama  struktūra,  programos,  vadovėliai.  Stengtasi  ir  toliau  stengiamasi  modernizuoti  ugdymą  ir  studijas,  gerinti  švietimo  kokybę.  Rūpinamasi  socialinių  pedagogų  mokymusi  ir  studijų  sąlygų  tobulinimu  bei  švietimo  sistemos  harmonizavimu.

Nacionalinio  švietimo  problemos  ir  iššūkiai  XXI  amžiaus  pradžioje:

Vertės  ir  Švietimo  prieinamumo  iššūkis. Subalansuoti  švietimo  paslaugų  tinklą,  kurti  mokyklų  tipų  įvairovę,  rūpintis  ugdymo  metodais,  dar  ženklesniu  ugdymo  turinio  pritaikymu  vaiko  galioms,  socialine,  psichologine  pagalba.
Išteklių  iššūkis. Finansų, modernių  informacijos  šaltinių,  žmonių. Finansų  „Socialinių  pedagogų  mokymosi  ir  studijų  sąlygų  gerinimui“  bei  švietimo  sistemos  harmonizavimo  programos  priemonėms. Reikia  mokymo  priemonių. Reikia  žmonių  - gebančių  rengti  įvairias  mokymosi  strategijas  ir  jas  įgyvendinti,  pripažįstančių  vaikų  skirtybes  ir  pasirengusių  su  skirtingais  vaikais  dirbti.  Taigi – iššūkis  pedagogų  rengimui  ir  kvalifikacijos  tobulinimui,  pedagogų  vertybinėms  nuostatoms.
Žinių  iššūkis. Ką  pedagogai,  visuomenė  laikys  žiniomis  XXI  amžiuje – žinias  ar  gebėjimą  ir  norą  mėginti  pažinti  pasaulį  remiantis  ne  tik  tų  vadovėlių  ir  matematikos  žiniomis. Lietuvos  švietimas  privalės  keistis  ir  visuomenės  žinių  sampratą,  ir  draugia  ugdyti  tomis  kitomis  žiniomis  operuojantį  asmenį – turintį  humanistinių  vertybių  pagrindą,  kultūriškai  raštingą,  informacijos  technologijomis  laisvai  besinaudojantį,  mokantį  nuolat  mokytis,  rasti  informacijos  šaltinius  ir  jais  naudotis,  atsakingą,  sprendžiantį  problemas  ir  t.t.

Racionalumo  ir  atvirumo  dermės  iššūkis. Atsiveriantis  pasaulis  dalį  visuomenės  gąsdina. 50  metų  buvusi  uždaryta  nedidelė  tauta,  saugojusi  savo  racionalumą  kaip  vienintelę  vertybę,  kaip  būdą  išlikti,  baimingai,  o  dalis – net  priešiškai  sutinka  atsiveriantį  pasaulį  kaip  grėsmę  jame  pranykti. Todėl  švietimui  teks  būti  nacionalinių  vertybių  ir  atvirumo  vertybės  ugdytoju,  balansuotoju,  puoselėtoju. 
Kokybės  iššūkis. Jis  kyla  iš  anksčiau  išvardytųjų  ir  jungia  juos.  Ką  Lietuvos  švietimas  laikys  verte,  kokius  išteklius  laikys  kokybę  garantuojančiais -  „išgyvenimo“  ar  aktyvios  kaitos,  kūrybos  sąlygas  sukuriančius. Kokias  žinias  laikysime  kokybiškomis,  kokių  sieksime.  Kokį  valdymą  laikysime  kokybišku – centralizuotą  ar  decentralizuotą.  Su  kuo  savo  sukuriamą  kokybę  lyginsime – su  savimi  pačiais  ar  su  Europos  valstybių  siekiama  ir  sukuriama  kokybe.

Valstybės  švietimo  strategijos  2003 – 2012  metų  nuostatose  rašoma,  kad  2002 m. lapkričio  12 d.  Lietuvos  Respublikos  Seimas  nutarimu  patvirtino  Valstybės  ilgalaikės  raidos  strategiją,  kuri  projektuoja  Lietuvos,  kaip  būsimos  Europos  Sąjungos  valstybės  raidą,   išskirdama  tris  prioritetus:  Žinių  visuomenę,  saugią  visuomenę,  konkurencingą  visuomenę. Tikimasi,  kad  per   2003 – 2012  metus  valstybės  ir  visuomenės  pastangomis  bus  įgyvendinti   pagrindiniai  švietimo  plėtros  siekiai: sukurta  veiksminga  ir  darni,  atsakingi  valdymu,  tikslingu  finansavimu  ir  racionaliu  išteklių  naudojimu  pagrįsta  švietimo  sistema; išplėtota  tęstinė,  mokymąsi  visą  gyvenimą  laiduojanti,  prieinama  socialiai  teisinga  švietimo  sistema; užtikrinta  švietimo  kokybė,  atitinkanti  atviroje  pilietinėje  visuomenėje  ir  rinkos  ūkyje  gyvenančio  asmens,  visuotinės  dabarties  pasaulio  visuomenės  poreikius.

2003 m  .liepos  4d.  Lietuvos  Respublikos  Seimo  nutarimu  patvirtintos  Valstybės  švietimo  strategijos  2003 – 2012  metų  nuostatos,  kurios  papildo  Valstybės  ilgalaikės  raidos  strategiją,  pabrėžia  svarbiausius  Lietuvos  švietimo  prioritetus,  nustato  pagrindinius  tikslus,  uždavinius  ir  tolesnės  plėtotės  gaires.  Skiriami  du  Valstybės  švietimo  strategijos  2003 – 2012  metų  nuostatų  įgyvendinimo  etapai:  pirmasis  - 2003 – 2007  metais,  antrasis  - 2008 – 2012  metai.
Atkūrus  Lietuvos  Nepriklausomybę  visa  tauta  su  džiaugsmu  sutikdavo  kiekvieną  pokytį,   naujovę   vykstančią  šalies  gyvenime.  Atgimstančioje  Lietuvoje  įvyko  daug  pokyčių  visuomenės  gyvenime ir  švietime. Nauji  Valstybinėje  švietimo  strategijoje  iškelti  tikslai,  uždaviniai, o  svarbiausia – atgimimas  reikalavo  ir  skatino  atkurti  mokytojo  asmenybę – orią,  savarankišką,  gyvenančią  atgimstančios  tautos  rūpesčiais.  Tik  šalia  tokio  mokytojo  galėjo  bręsti  laisva  ir  savarankiška  asmenybė. Toks  mokytojas  ir  stovėjo  nepriklausomybės  kelio  pradžioje – pilnas  pasišventimo,  jėgų  ir  norų,  perduoti  tai  ką  turi  geriausio.  Tačiau  pasikeitę  socialiniai – ekonominiai  santykiai  visuomenėje   iškėlė  kitas  vertybes. Mokslas  ir  požiūris  į  mokslą,  Nepriklausomybės  pradžioje,  netenka  vertės.  Mokslo  vertė  pakyla  tik  tada  kai   jaunimas  supranta,  tik  išsilavinimas  jiems  suteiks  geresnį  atlygį  už  darbą,  padėtį  visuomenėje. 

1.3. Socialinių – ekonominių pokyčių įtaka mokytojo socialiniam statusui

Socialiniai – ekonominiai  pokyčiai  palietė  ir  mokytojus „ didžioji  dalis  mokytojų  keitė  savo  profesiją,  o  kas  trečias  pedagogas  1993 – 1995 m.  buvo  pasiryžęs  tai  padaryti. Vidurinėje  mokykloje  vis  mažėjo  mokytojų,  teigiančių,  jog  dirba  iš  pašaukimo ( 1995m. – 34,1% )  ir  daugiau  nusivylusių  dabartine  mokyklos  padėtimi ( 1990 m.– 50,6%) . 

Kodėl  mokytojai  keičia  profesiją?  Kas  lėmė,  kad  didžioji  mokytojų  dalis  yra  nusivylusi  mokyklos  padėtimi? Mokslas turi  savo  vertę,  visuomenė  švietimą  laiko  institucija,  kuria  labiausiai  pasitiki,  tačiau  pačios  mokyklos  ir  mokytojos  autoritetas  smunka.
 Geri tyrimų  rezultatai ir statistiniai duomenys,  užliūliavo  daugelį. Nebuvo  pastebėtos  ir  analizuojamos  mokykloje  kylančios  problemos. Mokytojas  paliktas  vienas  jas  spręsti.     Manau,  kad  mokykla  ir  mokytojas  politinėje  erdvėje  neturi  savo „advokato“,  t.y.  konsoliduotos  politinių  partijų  paramos  ir  bendro  sutarimo  sprendžiant   švietimo  sistemos  problemas.

Darbas  yra  vertybė,  tai  žmogaus  galimybė  save  išreikšti,  realizuoti,  tobulinti  kaip  asmenybę. Darbas  dažniausiai  siejamas  su  piniginiu  atlygiu,  nes  užmokestis  už  darbą  gali   užtikrinanti  patrauklų  gyvenimo  būdą,  komfortą,  prestižą.  Darbo  užmokestis  yra  vienas  iš    svarbiausių  veiksnių    profesijos  pasirinkime. Atlygis  už darbą   yra  vienas  iš  pagrindinių  veiksnių   skatinančių  rinktis  pedagogo  profesiją  arba  jame  išlaikyti  gabius  bei  išsilavinusius  žmones. Dabartiniai  Lietuvos mokytojų  atlyginimai  neskatina  rinktis  pedagogo  profesijos.
Švietimo  ir  mokslo  ministerijos  leidinyje  „Pateikiama  palyginamoji  darbo  užmokesčio  lentelė  2003- 2006 m.
 (lentelė 1). 

lentelė 1 „Vidutinio darbo užmokesčio kaita“

Iš  šios  lentelės  duomenų  matome,  kad  nuo  2003 -  2005m.  švietimo  darbuotojų  atlyginimai  neženkliai  kilo,  tačiau  jie  buvo  mažesni  už  vidutinį  valstybės  sektoriaus   darbuotojų  atlyginimą  šalyje.  Nuo  2005  iki  2006 m. matomas  didesnis  kilimas  valstybinio    sektoriaus   darbuotojų  atlyginimų  šalyje,  nei  švietimo  darbuotojų  atlyginimai. Nuo  2006m.  iki  2007m.  švietimo  darbuotojų  atlyginimai  kilo  neženkliai.
Ekonominė  situacija  šalyje  keičiasi. Brangsta  maisto  prekės,  transporto  paslaugos,   kyla  energijos  išteklių  -  elektros,  dujų,  centralizuoto  šildymo  kainos.  Bendras  kainų  kilimas  ir  lito  nuvertėjimas  skurdino  žmones.   Prasidėjusi  infliacija  šalyje  ypatingai  atsiliepė  tiems  gyventojams,  kurių  mėnesinės  pajamos  nesiekė  vidutinio  darbo  užmokesčio.  Mokytojai ,  kurių  atlyginimai  taip  ir  nebuvo  sureguliuoti,  atsiduria  ties  skurdo  riba. Prasideda  pedagogų  migracija  į  patrauklesnes,  geriau  atmokamas,  su  švietimu  nesusijusias  darbo  sritis. Todėl  didėja  atotrūkis  tarp  švietimo  sistemai  keliamų  uždavinių ir  pedagogo  pajėgumo  juos  įgyvendinti.
Pateiktais  Statistikos  departamento  duomenimis  vidaus  prekių  ir paslaugų  kainos 2000 – 2007m.
  kilo ( 1  priedas ):  maisto  produktai 33,5 procentais,  26,7 – transporto, 38,3 – būsto, vandens, elektros, dujų ir kito kuro, 45,2 – sveikatos priežiūros, 16,9 – vartojimo prekių ir paslaugų kainos padidėjo 19,4 procento. Per šį laikotarpį valstybės ir savivaldos institucijų reguliuojamos kainos padidėjo 29,5 procento, rinkos kainos – 16,8 procento. Per minėtą laikotarpį prekių kainos padidėjo 17,1, paslaugų – 28,9 procento. Pateiktoje  lentelėje  matome,  kad  kainos  kyla  ir  toliau.

Švietimo  darbuotojų  atlyginimai 2008m.   pakilo  45 %,  tačiau   pakitusi ekonominė situacija  šalyje -  stiprus  kainų  šuolis  prekybos  pramonės  bei  paslaugų  srityse,  leidžia teigti, kad    situacija  nepasikeitė  už  atliktą  darbą    mokytojo  užmokestis nepasikeitė.

Susiklosčiusi  situacija  iškelia  naujas  problemas.  Pedagogai  dažniausiai  palieka  mokyklą  ir  susiranda  sau  tinkamesnį  darbą  su  didesniu  darbo  užmokesčiu  arba  keičia  profesiją.  Nuo 1999m.  iki  2002 m.  didelis  kiekis  mokytojų  palieka  mokyklą ( 2  lentelė).

lentelė 2 „Pedagoginių darbuotojų skaičiaus kitimas, tūkst..“
Ypatingai  tai  akivaizdu  mokytojų  vyrų  tarpe. Tyrimų  duomenimis  „ mokytojai  vyrai  tiriamuoju  laikotarpiu  buvo  linkę  mokyklos  duris  užverti  daug  greičiau  negu  mokytojos  moterys. Kaip  pagrindinę  priežastį  nurodė  mažus  pedagogų  atlyginimus  ir  kad  negali  išlaikyt šeimos“. 

Mokykloje  dirbančių  mokytojų  vyrų  moterų  santykis  taip  pat  rodo  mokytojo  prestižą  visuomenėje.
Kiek  vyrų  pedagogų  dirba  mokykloje  ir  kaip  kito  jų  santykis  nuo  2000 m.  parodo  statistikos  departamento  pateikti  duomenys (lentelė 3).
	Švietimas
	2000
	2001
	2002
	2003
	2004
	2005
	2006
	2007

	Vyrai
	34,6
	31,8
	29,7
	27,9
	30,7
	35,3
	25,6
	26,1

	Moterys
	126,4
	123,2
	109,2
	106,9
	110,3
	112,7
	106,0
	118,2


lentelė 3 „Darbo jėgos aktyvumo ir užimtumo lygiai pagal lytį (%)“

Švietimo ministerijos  užsakymu  2005m buvo  atliktas tyrimas  „Skirtingų  amžiaus  tarpsnių  grupių  vaikų  bei  studentų  tėvų  požiūris  į  švietimą“  atskleidė,  kad  respondentai  švietimą  vertina  teigiamai.   Išimtis  yra  švietimo  finansavimas,  kuris  dažniausiai  iš  visų  švietimo  aspektų  vertinamas  neigiamai.  Remiantis  tėvų  nuomone  ,  labiausiai  pagerėjo  teikiamo  išsilavinimo  kokybė (  47%),  mokytojų  kvalifikacija ( 42%),  labiausiai  pablogėjo  saugumas  mokykloje ( 34%). ( Švietimo  tyrimai: 2007) Galima  daryti  išvadą,  kad  visuomenė  mokytojų  darbu  patenkinta. Tai,  kodėl  taip  trūksta  mokytojų?  Juk  jų   nemažai  paruošia  pedagoginiai  universitetai ( 4 lentelė)   2007m.  pedagoginiame  universitete  mokinosi – 4450  studentų;  teisė – 1320;  verslas  ir  administravimas – 5020; humanitariniai – 1278;  paslaugos  asmenims – 17;  žurnalistika ir  informacija. – 221 studentas.  Daugiau studentų  mokinasi  tik  verslo  ir  administravimo  studijose.  2005m.  atliktas  tyrimas   „Absolventų  baigusių  edukologijos  krypties  studijas  pasirengimas  dirbti  švietimo  sistemoje  ir  jų  įsidarbinimo  analizė“ – 80%  dirba  švietimo  institucijose ;  20% -  pasirinko kitos  veiklos  sritis. 

5.17. Number of graduates from professional colleges, colleges and universities by field of education

Studijy sritys AukStesniosios | Kolegios Universitetai — Universities Field of education
(LSK 1999) mokyklos T studiju pakopa | 1l studijy pakopa | (ISCED 1997)

Professional | Colleges bachelorsand | master's

colleges professional | programmes

programmes

2006 [ 2007 | 2006 | 2007 [2006 [2007 |2006 | 2007
15 viso 698 7 | 12475 | 11940 | 20609 | 21402 | 8757 | 8883 | Totar
Asmens gebejimal E = s . E . E 10 | Personal skills
Mokytoju rengimas ir Teacher training and
pedagogika 61 1| 1116 | 778 | 4652 | 4450 | 1260 | 978 | education science
Menas 7 -| 20| 2r0| eso| 783| 247 | 231 |Ams
Humanitariniai moksiai 2 . 70| 124 | 1254 | 1278 | 285 | 289 | Humanities
Socialiniai Ir elgsenos Social and behavioural
moksiai - - - -| 1828 | 1650 | 654 | 719 | science
: Journalism and
Zumalistika ir informacija - o - -| 212| 221| 139 | 130 | information
Verslas Ir administravi- Business and administra-
mas 229 2| 4994 | 5056 | 4428 | 5020 | 1857 | 2024 | tion
Teise = -| 95| 85| 1300 | 1320 | 1326 | 1508 | Law
Gyvosios gamtos moksiai s = = -| 1s8| e8| 08| 120 | Lifescience
Fizinial moksiai s = = -| so7| 287 | 12| 116 | Physical science

Mathematics and
Matematika i statistika s = = S| 24| 249 82 92 | statistics
Kompiuteria = -| 208| e8| 9s0| 990| 226| 220 | Computing
InZinerija irinZinerinés Engineering and
profesjos % | 1509 | 1159 | 1838 | 1770 | 796 | 778 | engineering trades
Manufacturing and

Gamyba I perdirbimas 57 3| 323 | 421| 205| 286| 144 | 104 | processing
Architektira ir statyba 39 1| 623| see| 774| 955| 337 | 338 | Architecture and buiding
Zemes iikis, miskininkys- Agricuiture, forestry and
te Ir zuvininkyste: 1 -| sor| 42| 287 | 205 73| 108 | fishery
Veterinaria - - 18 18 - -| 75| 70| veterinay
Svelkatos priezilra 1 -| 128 | 1245 | 462 | 569 | 619 | 650 | Heatn
Socialines pasiaugos 33 -| s21| ase| ass| 79| 240 | 200 | Socialservices
Paslaugos asmenims 30 -| ts2| 2a7 79| 156 17 62 | Personal services
Transporto paslaugos 120 -| 4s2| 514 a1 5| 3 40 | Transport services
Aplinkosauga . S| s 67| 287 | 303| 110 87 | Environmental protection
‘Saugos paslauges » - o S| 25| =0 19 9 | Security services





lentelė 4 „Parengtų specialistų studijų sritis“

Jauni  pedagogai  tik  atėję  dirbti    į  mokyklas   susiduria  su  daugybe  problemų – dideli  darbo  krūviai,  nesuvaldomi  mokiniai,  ilgos  valandos  pasiruošimas  pamokoms,  mokinių  darbų  taisymai  ir  maži  atlyginimai,  kurie  riboja  galimybę  pailsėti,  tobulėti.  Dažnai  jaunieji  pedagogai  neišlaiko  ir  palieka  mokyklą,  lieka  tik  ištvermingiausieji.
Mokytojai  jau  aukštojoje  mokykloje  turi  būti  ruošiami  kaip  geri  vadybininkai  ir   būtų  konkurencingi,  gerąja  prasme,  darbo  rinkoje.  Be  to  reikėtų  daryti  rimtesnę  atranką  studentų,  stojančių  į  pedagoginius  universitetus juo  labiau  kai  mokinių  skaičius  kas  metai  mažėja  ir  demografinė  padėtis  Lietuvoje  blogėja.  Mažėja  mokinių  skaičius,  mažiau  reikia  ir  mokytojų. Vieni  jų  atleidžiami  iš  darbo,  kitiems  sumažinimas  pedagoginio  darbo  krūvis. Tačiau  Lietuvos  statistikos  departamento  pateikti  duomenys,  apie  parengtų  specialistų  aukštosiose  mokyklose  ir  universitetuose  pagal  studijų  programas  skaičių  rodo,   kad  mokytojų  ruošiama  daug,  lyginant  su  kitų  profesijų  atstovais.

Jau  aptarėme,  kad  pedagoginį  universitetą,  baigia  tikrai  daug  absolventų,   tačiau  mokyklą  pasiekia  ne  visi,  o  kelių  darbo  metų    mokyklą  palieka   kita  jų  dalis.   Vienų  netenkina  darbo  užmokestis, kiti  susiranda  geresnį  darbą. Mokykloje  lieka  senieji  mokytojai.  Mokytojų  bendruomenė  sensta,  o  mokytojo  prestižas  nekinta.

Tai  patvirtina  „Švietimo  statistikos  2007  pateikta  diagrama  Lietuvos  bendrojo  lavinimo  mokyklų  mokytojų  pasiskirstymo pagal  amžių“ 
( 1 paveikslas ).

paveikslas 1 „Lietuvos bendrojo lavinimo mokyklų mokytojų pasiskirstymas pagal amžių 2003–2007 m. (proc.)“
Taigi, matome,  kad  dominuoja  40 – 49 amžiaus mokytojai. Tuo tarpu jaunesnių nei 25 metai mokytojų yra sąlyginai mažas procentas.  
1.4. Socialinio statuso teorijų apžvalga ir reikšmė mokytojo statusui
Socialinis statusas, tai integracinis rodiklis, nusakantis socialinės grupės  ir jos atstovų padėtį visuomenėje, socialinių santykių sistemoje; socialinis pagrindas, teisės, pareigos, prestižas
.
Sociologine prasme socialinio statuso sąvoka  pirmą kartą pavartojo anglų istorikas S. D. S. Meinas,  kuris  nagrinėjo  grupių  statuso  kaitą  visuomenės  raidos  kontekste,  kaip  perėjimo  nuo  hierarchiškų  feodalinės  organizacijos  statuso  grupių,  keičiantis  visuomenės  organizacijai,  santykių  tarp  individų  tarpusavyje  susietų  rinkos  ekonomika.  Rinkos  ekonomikoje  individai  tarpusavyje  susiejami  sutartinis. Tai  gi  Meino  socialinio  statuso sąvoka  reiškė  teisinę,  juridinę  asmens  padėtį.

Konfliktų  teorijos  šalininkas  M.  Weberis  kaip  ir  K.Marxsas  teigė,  kad  stratifikaciją  visuomenėje  apibūdina  konfliktai   dėl  galios  ir  išteklių.  Tačiau  M.  Weberiui     socialinė  stratifikacija  nėra vien  tik  klasių  kova,  nes  ją  formuoja  dar  du  aspektai – statusas  ir  partija. Šie  trys   stratifikacijos  elementai  visuomenėje  sukuria  aibę  įmanomų  padėčių.  Pasak  Weberio  padalijimas  į  klases  kyla  ne  vien  iš  gamybos  priemonių  valdymo  ar  nevaldymo,  bet  ir  iš  individų  įgūdžių,  profesinių  gebėjimų,  kvalifikacijos.

Sociologijoje  yra  du  statuso  traktavimo  būdai : pirmasis  nurodo  individo  padėtį  visuomenėje,  o  antrasis    remiasi  socialinio  susisluoksniavimo  forma,  statuso  grupės  suklasifikuotos  pagal  politiniu,  juridinius  ar  kultūrinius  kriterijus. 
Socialinio statuso teorijas sukūrė F. Merillas, socialinės-psichologinės interakcionistų mokyklos atstovai G. Šibutanis, Terneris ir kt. Jie  teigė,  kad  socialinis statusas  - tai asmenybės padėtis užimama visuomenėje pagal amžių, lytį, kilmę, profesiją, šeimyninę padėtį. Skiriamas įgimtas (socialinė kilmė, tautybė) ir pasiekiamas (išsilavinimas, kvalifikacija ir t. t.) statusai. Reikėtų atskirti socialinį statusą nuo asmeninio statuso tai yra padėties, kurią žmogus užima pirminėje grupėje. Tai priklauso nuo to, kaip jis vertinamas kaip žmogiškoji būtybė.  Socialinė  pagarba  ar  prestižas,  kurį  asmeniui  ar  atskirai  grupei  priskiria  kiti  visuomenės  nariai. Paprastai  turinčios  statusą  grupės  išsiskiria  savita  gyvensena – elgsenos  modeliais,  kuriais  vadovaujasi  grupės  nariai.  Statuso  privilegijos  gali  būti  teigiamos  ir  neigiamos
.
Sociologai P. Blau  ir  O. Danken  tyrinėjo  individo  statuso  pasikeitimą  viso  gyvenimo  eigoje. Jie  teigia,  kad  individo  statusas  priklauso  nuo  socialinių – ekonominių  sąlygų  ir  etapų,  kurie  tarpusavyje  glaudžiai   siejasi -  žmogus  gimsta  šeimoje,  kuri  jau  turi  atitinkamą  statusą  visuomenėje,  vaikystė,  socializacija, išsilavinimas,  darbas,  įgyta  kvalifikacija,  šeimos  sukūrimas.  Kiekvienas  iš  šių  etapų  įtakoja  individo  pasiekimus  kitame  gyvenimo  etape. Jie  mano,  kad  didžiausią  įtaką  individui  siekiant  karjeros  tenka  išsilavinimui
.
Jei asmens savijauta priklauso nuo jo socialinės padėties, tai padėtys priklauso ir nuo konkrečios visuomenės. Socialinės padėtys yra skirstomos į tris tipus:
Gautoji padėtis. Ją lemia lytis, rasė, amžius, gimimo vieta, tėvai t. y. visą tai, kas nepriklauso nuo asmens pastangų. Gautoji  padėtis  buvo  svarbesnė  vergovinėse,  feodalinėse  visuomenėse.  Gimęs  valstiečio,  bajoro  ar  amatininko  šeimose  žmogus  retai  galėjo  pakeisti  savo  padėtį. Turtingiems  žmonėms  būdinga  suteikti  aukštą  statusą.  Britanijoj  aristokratai,  net  ir  nuskurdę,  išlaiko  visuomenės  pagarbą. Priešingai  „naujaturčiams“,  kuriuos  dažnai  lydi  aristokratų  panieka. Įgytoji padėtis kuomet asmuo sąmoningai renkasi ir deda pastangas jai pasiekti. Šiuolaikinėje  visuomenėje  gautų  padėčių  vaidmuo  nesumenko,  tačiau  išaugo  įgytų  padėčių  svarba. Visuomenės  stratifikacijos  etape  susidarė  sąlygos  socialiniam  mobilumui,  kurio  dėka  atsivėrė  galimybės  įgyti  įvairiausias  padėtis,  tame  tarpe  profesines. Pagrindinė padėtis. Kadangi žmogus visuomenėje užima keletą padėčių, tačiau tik viena iš jų yra pagrindinė apibrėžianti jį socialiai. Dažniausiai tai profesija. Socialinės  padėtys  (statusai )  yra  susijusios,  bet  nesąveikauja  viena  su  kita.  Sąveikauja  tarpusavyje  tik  statuso  subjektai ( nešėjai) – asmenys. Socialiniai  santykiai  susieja  tarpusavyje  statusus,  o  šiuos  santykius  realizuoja  žmonės, statuso  nešėjai.“

Kaip teigia M. Weberis  skirtumai  tarp   politinės  valdžios,  ekonominės  klasės  ir  socialinio  statuso  įgijo  visišką  teorinį  aiškumą.  Jis  atskiria   valdžią  nuo  socialinės   klasės.  Apriboja  klasės   vietą  ekonomine  sfera,  o  statuso  grupių  vietą  socialinėje  sferoje. Klasės nesudaro  bendruomenių,  o  jos  tiesiog  atstovauja  bendruomenės  veiklos  pagrindui.  Galime  kalbėti  apie  klasę,  kai:  keletas  žmonių  turi  bendrą  priežastinį  jų  gyvenimo  šansų  komponentą  ir  šį  komponentą  išimtinai  atitinka  ekonominis  interesas  disponuoti  gėrybėmis  ir  pajamų  galimybėmis,  kiek  jis  atitinka  prekių  ir  darbo  rinkos  sąlygas.  Iškelia  partijas,  kurios  gali  ginti  interesus  nustatančius  klasės  padėtį  ar  statuso  padėtį. Partijos  gali  turėti  iš  esmės  savarankišką  statusą.

Ekonominis  matas  ir  yra  svarbus  susiskaidymo  veiksnys,  bet   vien  jo  nepakanka ,  todėl  įvedamas  statuso  terminas,  kuris  apibūdina  žmones,  turinčius  panašų  prestižą,  gyvenimo  stilių,  kuris  nepriklauso  nuo  klasinės  pozicijos.  Tai  gi  statusas  yra  kultūrinis  matas  nustatantis  grupės  rangą ir  vietą  socialinėje  sistemoje  pagal  toje  visuomenėje  suvokiamą  prestižą.  Individas,  įgydamas  prestižą,  įgyja  ir  tam  tikrą  vietą  visuomenėje. Profesinis  prestižas  priklauso   ne  tik  nuo  atlyginimo  ar  išsilavinimo,  bet  ir  nuo  valdžios,  ir  privilegijų.
Nors  K.Marxsas  kaip  ir  Weberis   yra  konfliktų  teorijos  atstovas,  bet  jo  modernioje  visuomenėje  turtas,  valdžia ir  statusas  priklauso  vienai  valdančiai  klasei,  kaip  ir  prieš  tai  buvusiose  stratifikacinėse  visuomenėse. Atsiradusi  buržuazinė  visuomenė  nepanaikino  klasių  priešingumų. Buržuazinė  visuomenė  tik  iškėlė  naujas  klases,  naujas  engimo  sąlygas  ir  naujas  formas. Klasė – tai  organizuota,  dinamiška  jėga  modernioje  visuomenėje.

Anot Tocquevlle‘ is   modernus  režimas  yra  ne  vienos  klasės  sustiprėjimas,  bet  fragmentacija. Tocquelle‘ is  pažymi  pinigų  vaidmenį  demokratinėje  visuomenėje  ir  jų  lemiamą  įtaką  statusui. Žmonės  demokratinėje  visuomenėje  apsėsti  aistrų,  kurių  daugelis  susijusios  su  turto  geismu  arba  jo  sužadintos,  nes  tokiais  laikais  viską  lemia  pinigai. Demokratinėse  šalyse  turtinis  skirtumas  didėja,  mažėjant  kitiems  skirtumams.  Tokiose  visuomenėse  nėra  nieko  pastovaus  ir  viskas  nuolat  kinta. Pinigai,  kurie  dabar  tapę  ne  tik  vieninteliais,  bet  ir  be  galo  nepastoviais  žmogaus  visuomenės  padėties  kriterijais,  didina  troškimą  pralobti  arba,  jeigu  jau  yra  turtingas  savo  turtus  išsaugoti. Bendruomenėje  įsiliepsnoja  nepaskelbtas  statusų karas – vieni,  griebdamiesi  tūkstančio  gudrybių  stengiasi  įsiskverbti  tarp  tų,  kurie  yra  aukščiau  už  juos,  kiti  be  paliovos  stengiasi nustumti  tuos,  kurie  kėsinasi  į  jų  teises. Arba gali  atlikti  net  du  vaidmenis:  pirmuoju  stengiasi  įsiskverbti  į  aukštesnius  sluoksnius,  o,  antruoju,  grumiasi  su   besiveržiančiais  iš  žemesniųjų  sluoksnių,  stengdamiesi  jų  nepraleisti
.
Mokytojo  profesijos  socialinis  statusas  ypatingas  daug  priklausantis  nuo  socialinių,  ekonominių  sąlygų.  Lyginant  tarpukario  Lietuvos  ir  sovietinių  laikų  mokytojo  socialinį  statusą  bei  jam  rodomą  pagarbą galima  teigti,  kad   tarpukario  laikotarpiu  mokytojo  socialinis  statusas  ir  autoritetas    buvo  ypatingi,  mokytojas  buvo  vertinamas.  Sovietiniais  gi  laikais  mokytojo  padėtis  visuomenėje  keičiasi,  profesijos  statusas  smunka,  tai  priklauso  nuo  visuomenėje  vykstančių  vertybių  ir  normų  pokyčių.
Mokytojui,  kuris  yra  nuolat  visuomenės   dėmesio  centre  labai  sunku  išlaikyti  savo  asmeninį  ir  profesijos  statusą,   jei  kitų  profesijų  atstovams  visuomenė  paprastai  būna  atlaidesnė,  tai  mokytojui  taikomos  žymiai  griežtesnė  viešoji  cenzūra.  Visuomenės  normos  valdo  mokytojo  elgesį,  tuo  pačiu  apribodamos   mokytojo  emocinį – intelektualinį  augimą,  susidaręs  socialinis  atstumas  pasireiškia  ne  tik  santykiuose  su  mokiniais,  visuomenės  nariais,  bet  ir  mokytojų  tarpusavio  bendravime.

Demokratinėje  visuomenėje,  kurioje  materialinė  gerovė   tiesiogiai  įtakoja  profesijos  ir  socialinį  statusą,  mokytojo  statusas  negali  būti  aukštas.  Išsilavinusio,  įgijusio  profesines  kvalifikacijas  mokytojo  atlygis už  darbą  vis  dar  nesiekia  vidutinio  biudžetinių  įstaigų  darbuotojo  uždarbio.  

          Gyvenant  šiais  neramiais  laikai,  kur  vienintelė  mintis  valdo  žmonių  protus,  jausmus  ir  poelgius -  prasimušti,  pirmauti,  pasiekti  „ laimės  žiburį“  ir  vienintelis  noras  valdo  žmonių  veiksmus -  praturtėti, mokytojo, nešančio didelės socialinės  atsakomybės  bei  aukštų  reikalavimų  naštą,  socialinis  statusas  nekis,  kol  nebus  adekvačiai  įvertintas,  atlygintas  jo  darbas.
1.5. Stratifikacijos samprata. Mokytojo socialinio statuso stratifikacinėje sistemoje apžvalga
Apibendrindami  individų  ir  grupių  nelygybę  visuomenėse,  sociologai  kalba  apie  socialinę  stratifikaciją.  Dažnai  stratifikacija  suprantama  turto  ar  nuosavybės  prasme,  tačiau  ji  gali  reikštis  ir  pagal  kitus  požymius,  kaip  lytį,  amžių,  religinę  priklausomybę.

Užimdami  skirtingas  padėtis  sluoksnių  struktūroje,  individai  ir  grupės  turi  nelygias  galimybes  gauti  atlygį. Taigi  stratifikaciją  galima  paprasčiausiai  apibrėžti  kaip  struktūrinę  socialinių  grupių  nelygybę.

Kaip  teigia A.Giddens  istoriškai  visuomenėse  gyvavo  keturios  pagrindinės  stratifikacijos  sistemos:  vergija,  kastos,  luomai  ir  klasės.  Vergija  yra  kraštutinė  nelygybės  forma,  kuriai  esant  vieni  individai  priklauso  kitiems  tiesiog  kaip  nuosavas  turtas.  Vergija  kaip  formali  institucija  palaipsniui  buvo  šalinama,  o  šiandien  visiškai  išnyko  iš  pasaulio  žemėlapio.  Kastos  siejamos  su  Indijos  kultūromis  ir  induizmo  tikėjimu.  Tikima,  kad  nepaklusęs  savos  kastos  ritualams  bei  pareigoms  per  kitą  reinkarnaciją  nusmunka  į  žemesnę  padėtį. Luomai  buvo  daugelio  tradicinių  civilizacijų,  tarp  jų  ir  europietiškojo  feodalizmo,  dalis. Feodalinius  luomus  sudaro  sluoksniai,  vienas  kito  atžvilgiu  turėję  skirtingas  prievoles  ir  teises.  Europoje  aukščiausiajam  luomui  priklausė  aristokratija  ir  netituluotoji  dvarininkija,  kitam  luomui – dvasininkai,  o  nekilmingieji  žmonės  -  baudžiaunininkai,  pirkliai  ir  amatininkai – sudarė  vadinamąjį  „trečiąjį  luomą“.  Klasė -  daugeliu  atžvilgiu  skiriasi  nuo  prieš  tai  išvardytų  stratifikacinių  sistemų,  klasė – tai  socialinė  grupė,  turinti  bendrus  ekonominius  išteklius,  kurie  veikia  šios  grupės  gyvenimo  būdą.  Nuo  ankstesnių  stratifikacijos  formų  klasės  skiriasi  keliais  atžvilgiais.  Klasės  susiformuoja  ne  pagal  kokias  nors  teisines  ar  religines  nuostatas,  kaip  luomų  arba  kastų  stratifikacinėse  sistemose.  Priklausymą  vienam  ar  kitam  luomui  apspręsdavo  paveldėtoji  padėtis,  su  teisėmis  ir  papročių  sistema,  kuri  neleisdavo  žemesnio  luomo  atstovui  pakilti  laipteliu  aukščiau  toje  stratifikacinėje  sistemoje. Klasių  sistemoje  ribos  tarp  klasių  nėra  aiškiai  neapibrėžiamos. Nėra  apribojimų  skirtingų  klasių  žmonių  santuokoms. Klasių  socialinės  struktūros  viduje  įmanomas  kilimas  arba  kritimas  žemyn.  Luomų  ar  kastų  stratifikacinėse  sistemose  nelygybė  pirmiausia  pasireiškia  asmeniniuose  pareigų  ar  prievolių  santykiuose,  kaip  baudžiaunininkas  ir  dvarininkas,  vergas  ir  šeimininkas  arba  žemiausios  ir  aukščiausios  kastos  atstovas.  Klasių  sistema  per  plačius  neasmeninio  pobūdžio  ryšius.  Vienas  pagrindinių  klasinių  skirtumų  yra  atlygio  ir  darbo  sąlygų  nelygybė,  kaip  ekonominių  aplinkybių  padarinys,  todėl  veikia  visus  tam  tikros  profesinės  kategorijos  žmones. 
Socialinių  klasių  problemas  stratifikacijos  sistemoje  nagrinėjo  Karlas  Marxsas. K.Marxui  klasė  reiškė  grupę  žmonių,  kuriuos  sieja  bendri  santykiai  su  gamybos  priemonėmis,  t.  y.  priemonėmis  užsidirbti  lėšų  gyvenimui. Moderniosiose  industrinėse  visuomenėse  didesnę  reikšmę  įgijo  fabrikai,  įstaigos,  mašinos  ir  jiems  įsigyti  reikalingi  turtai  bei  kapitalas. Pagrindinėmis  klasėmis  tapo  naujųjų  gamybos  priemonių  savininkai – pramoninkai   arba  kapitalistai,  ir  tie,  kurie  uždirbo  gyvenimui  parduodami  savo  darbą  - darbininkų  klasė  arba  proletariatas.  Pagal  Marxsą  klases  siejantys  santykiai  yra  išnaudotojiški,  nes  darbininkai  pagamina  daugiau,  negu  reikia  darbdaviams,  siekiantiems  susigrąžinti  samdos  išlaidas.  Ši  pridėtinė  vertė  ir  sudaro  pelno  šaltinį,  kurį  kapitalistai  gali  naudoti  savo  reikmėms. Marxsą  pribloškė  kapitalizmo  sistemos  sukuriamos  nelygybės  formos.  Plėtojantis  moderniajai  pramonei  darbininkai  ir  toliau  gyveno  gana  skurdžiai,  o  turtuolių  klasė  vis  labiau  lobo.  Šių  nelygybių  ,  skiriančių  kapitalistų  ir  darbininkų  klases,  nėra  visiškai  ekonominė. Marxsas  pabrėžė,  kad  darbas,  mūsų   gerovės  šaltinis,  neretai  darbininkus  alina  fiziškai  ir  vargina  dvasiškai,  nes  jų  darbą  sudaro  šabloniškos  užduotys,  kartojamos  diena  po  dienos  nesikeičiančioje  aplinkoje. 

Stratifikacija – tai socialinių padėčių hierarchija, kuri rodo nelygų turto, galios ir prestižo pasiskirstymą visuomenėje ir kurios dėka ši nelygi padėtis perduodama iš kartos į kartą.
 Socialinė stratifikacija – hierarchiškai organizuotos socialinės nelygybės struktūros  (rangai, statuso grupės ir pan.), egzistuojančios bet kurioje visuomenėje.
Pagal  funkcionalizmą – „visuomenė  sudėtinga  sistema,  kurios  atskiros  dalys  veikia   drauge,  kad  sukurtų  stabilumą  bei  solidarumą“.
 Skirtingos  visuomenės  dalys  vystosi  glaudžiai  sąveikaudamos  viena  su  kita. 
Konfliktų  teorijos  atstovai,  kaip  ir  funkcionalistai  pabrėžia  struktūrų  svarbą  visuomenėje.  Tačiau  konfliktų  teoretikai  atmeta  konsensuso  reikšmę  ir  išryškina  kitą  visuomenės  padalijimo  svarbą. Jie  laiko,  kad  visuomenė  sudaryta  iš  skirtingų  grupių,  kur  vienos  turi  daugiau  naudos  negu  kitos,  todėl  ir  kyla  visuomenėje  potenciali  konflikto grėsmė.
Konfliktų teorijos šalininkai (K.Marxsas, R.Dahrendorfas, Ch. R. Millso, T. Bottomorės) teigia, kad stratifikacija egzistuoja todėl, kad tai naudinga žmonėms, kurie kontroliuoja visuomenės gėrybes. Valdžios ir galios perskirstymo galimybės yra nedidelės, todėl bet kurios visuomenės nariai kovoja dėl jų perskirstymo. Žmoniškųjų  konfliktų pagrindas yra ne ekonominės priežastys, o žmonių siekis perskirstyti valdžią. Konflikto teorijos šalininkai mano, kad stratifikacija gali būti universali, bet nėra būtina ir neišvengiama. Ją formuoja galingos socialinės grupės, kurios stengiasi išlaikyti savo galią mažesnėms grupėms. Pastarosios neišvengiamai tam priešinasi ir tokiu būdu mažina galingųjų ambicijas. Stratifikacija kyla iš grupių konfliktų ir varžybų. Ji trukdo optimaliai funkcionuoti visuomenei ir individui. Stratifikacija – tai galingųjų grupių vertybės, kurios bandomos primesti mažesnėms grupėms kaip visuotinai priimtinos ir svarbios.  Stratifikacijos sistemos keičiasi revoliuciniu būdu.
Socialinio  veiksmo  teorijos  daugiau  dėmesio  skiria  visuomenės  narių  veiksmams  bei  sąveikoms.  Nagrinėja  ne išorines  jėgas  verčiančias  žmones  vienaip  ar  kitaip  veikti,  o  nori  perprasti  socialinių  veiksmų  bei  sąveikų  prasmę,  t.y.  kaip  veikia  individualūs  veikėjai,  kaip  jie  save  orientuoja  vienos  ar  kitos  visuomenės  atžvilgiu. Pirmuoju  socialinio  veiksmo  koncepcijos  šalininku  laikomas  Weberis.     
Šiandien išsivysčiusiose šalyse socialinė stratifikacija rinkodarai ir vartojimui mažiau reikšminga nei prieš keletą dešimtmečių. Visiems prieinamas aukštasis išsilavinimas, visi turi automobilius, buitines prekes ir pan. Tačiau klasės sąvoka neišnyko. Priklausymas klasei skaičiuojamas pagal šiuos požymius: pajamos; darbo pobūdis; gyvenamojo būsto tipas ar vieta; socialinė kilmė.

Socialiniai skirtumai darosi mažiau pastebimi vartojant, tačiau išlieka svarbūs praleidžiant laisvalaikį ir suvokiant kultūrą. 

Stratifikacija visuomenėje nėra vienoda, žmonės skirstomi į nelygias grupes pagal: socialinę  galią,  turtą  ir  pajamas,  prestižą.  
Socialinę galią – tai individo ar grupės galėjimas įgyvendinti savo norus net ir prieš kitų valią, kuri remiasi prievarta, stimuliavimu ir įtikinimu.

Prestižą -  užimamos socialinės padėties pripažinimas ir pagarba. Amerikos sociologų tyrimuose prestižas yra viena iš svarbiausių sąvokų ir taikomas kaip pagrindinis socialinių sluoksnių atskyrimo rodiklis. Profesijos prestižas remiasi prielaida, kad užimamos pareigos siejasi su žiniomis, galia, pajamomis ir socialine įtaka. Tai ne atskiras asmuo, o jo pareigos. 

Turtą ir pajamas. Turtas yra tai, ką žmogus turi, o pajamos – tai, ką jis gauna. Žmogus gali turėti daug turto (didelius namus ir kt.), bet gauti mažas pajamas iš jo. Gali gauti dideles pajamas, tačiau visas jas išleisti pragyvenimui ir turėti mažai turto. Pajamos – tradicinis socialinio statuso rodiklis. Tradiciškai pajamos asocijuojasi su aukštu socialiniu statusu. 

Konfliktų teorijos atstovai  amerikiečių  sociologas  E. O. Wrightas  sukūrė  įtakingą  klasių  teoriją,  kurioje  sujungė  Marxo  ir  Weberio  požiūrių  aspektus.  Jis  teigė,  kad  yra  grupių,  kuri  įsiterpia  tarp  kapitalą  valdančių – kapitalistų  klasės  ir  darbininkų  klasės.  Šios  grupės  užima  mažiau  apibrėžtą  padėtį,  -  tai  vadovai  ir  įstaigų  tarnautojai ( „baltosios  apykaklės“).  
Socialinį sluoksnį išskiria požymiai:
a) susiję su ekonomine žmonių padėtimi (turtuoliai, vidutiniškai apsirūpinę ir vargšai), tai gerai ir menkai apmokami darbuotojai, nekilnojamojo turto savininkai;

b) susiję su darbo pasidalijimu, tai yra darbo rūšimis ir pobūdžiu, kvalifikacijos ir profesinių įgūdžių lygiu, profesiniu išsilavinimu;
c) susiję su valdžios įgaliojimų turėjimo lygiu (eiliniai valstybinių įmonių darbuotojai, mažų įmonių vadybininkai ir pan.).

Kaip teigia teorinės mokyklos atstovai (O. D. Duncanas, P. Blau) „Statuso pasiekimo“ pagrindiniais stratifikacijos kriterijais laiko: išsimokslinimą, profesiją, pajamas. Vadovaudamiesi šiais kriterijais jie sudarė taip vadinamąjį socialinį-ekonominį indeksą (SEI), kuris tiksliau nei prestižas nusako socialinę individo padėtį. 
Industrializacijos  plėtra  sąlygojo  didėjantį  darbo  pasidalijimą  ir  vis  sudėtingesnę  užimtumo  struktūrą.  Naujų  darbo  vietų  atsiradimas  darė  didelę  įtaką  žmogaus  socialinei  padėčiai,  gyvenimo  šansams  ir  materialiam  komforto  lygiui. 
Socialinių  klasių  skirtumai  šiandieninėse  vakarų  visuomenėse:

Aukštuomenės klasė – sudaro  nedidelė  mažuma,  kurie  turi  ir  turtus,  ir  galią, ir  sugeba  šias  privilegijas  perduoti  savo  vaikams.

Vidurinė  klasė – „baltosios  apykaklės“.  Šios  klasės  nariai  išsimokslinę  ir  įgyją  profesinius  įgūdžius  ar  kvalifikacijas.

Kintanti darbininkų klasė – „mėlynosios  apykaklės“,  tai  žmonės  dirbantys  gamyboje. Darbą  jie  laiko  įrankiu  geram  atlyginimui  gauti.

Valstietija – žmonės  dirbantys  žemės  ūkio  sektoriuje,  gali  būti  ūkininkai.

Vargingųjų klasė – tai  gyventojai  esantys  pačiame  klasių  struktūros  „dugne“.   
Socialinė stratifikacija būdinga visoms visuomenėms. Nelygybė – tai kriterijus, kuriuo vadovaujantis galima išdėstyti grupes viena kitos atžvilgiu, aukščiau arba žemiau. Socialinė sudėtis tampa socialine stratifikacija, vertikaliai išdėstyta socialinių sluoksnių visuma (turtingieji, vargšai, vidutinysis sluoksnis).
Socialinė stratifikacija atsiranda dėl visuomeninio darbo rezultatų, t. y. socialinės gerovės pasiskirstymo, o  socialinė struktūra – dėl visuomeninio darbo pasiskirstymo. Pasiskirstymas visada būna nevienodas. Nevienodas atstumas tarp statusų ir yra pagrindinė stratifikacijos savybė: pajamos, valdžia, išsilavinimas ir prestižas.

Mokytojo  profesijos  socialinis  statusas  keičiantis  stratifikacinėms   sistemoms  nuolat  kito. Tarpukario  Lietuvoje  mokytojas  negaudavo  didelių  pajamų,  bet  jo  profesijos  prestižas  buvo  aukštas.  Sovietiniais   metais  mokytojo  pajamos  pernelyg  nepasikeičia,  tačiau  profesijos  prestižas  krenta.

Stratifikacinėje  sistemoje  mokytojas,  tai  vidurinės  klasės  atstovas,  kurio  socialinis  profesijos  statusas  priklausomai  nuo  ekonominių – socialinių  sąlygų  keičiasi, t.y.  kyla  arba  krenta  tik  vidurinės  klasės  ribose.

Nuolat  besivystanti ekonominė  rinka  ir  informacinės  technologijos  daro  didžiausią  įtaką   daugeliui    socialinių  gyvenimo  sričių. Tai  lemia  švietimo,  mokyklos,  o  tuo  pačiu  ir  mokytojo  darbo  pokyčius.  Mokytojai  baigia  aukštąsias  mokyklas  ir  toliau  mokosi  kelia  savo  profesines   kvalifikacijas  (socialinių  klasių  skirstyme  mokytojas  priskiriamas  vidurinei  klasei ). Be  paliovos  mokytis  ir  kelti  savo  profesinę  kvalifikaciją  mokytojus  taip  pat  skatina  besiplečiantis  privačių  mokyklų  tinklas  Lietuvoje,  kur  įsidarbinti  turi  galimybę  tik  aukštos  kvalifikacijos  specialistai.
Kapitalistinėje  visuomenėje,  kur  turtas  ir  pajamos  yra  vienas  iš  rodiklių  skiriant  žmones  į  nelygias  grupes,  mokytojo  kaip  valstybės  tarnautojo  pajamos  yra  žemesnės  nei  vidutinės.
Kelia  susirūpinimą  ir  mokytojo  profesijos  prestižas.  Nežiūrint  lengvatų ( atostogų -  ilgesnių  nei  kitų  profesijų  atstovų )  jaunimas  nesiveržia  į  pedagogikos  sritį,  mieliau  renkasi  tas  specialybes,  kurios  iš  karto  duoda  apčiuopiamus  rezultatus  ir  nereikalauja  pasiaukojimo  bei  atsakomybės  už  kitus.   
1.6. Pedagogų, sociologų, psichologų  mintys  apie mokyklą bei mokytoją
Antikos  filosofai  teigė,  kad  ugdymas  keičia   žmogų,  formuoja  jo  antrąją  prigimtį,  kuri  labiau  pritaikytą  visuomenės  gyvenimui,  nes  ugdant   įtvirtinamos  žmonijos  poreikių  suformuotos   ( Demokratas )   ar  žmogaus  įgimtas  ( Sokratas )  socialines  normas  bei  idėjas.  Pasak  Aristotelio,  tik  išlavintas  žmogus,  kuriam  mokykloje  bus  įskiepytas  atsakomybės  visuomenei  jausmas,  gerai  supras  valstybės  įstatymus  ir  jų  laikysis.
Komenskis  sakė,  kad  mokykla  sudaro  valstybės  pamatą,  todėl  ugdymas  turi  būti  susietas  su  valstybės  gyvenimu.  Tad  visuomenė  ir  valstybė  turi  rūpintis  mokykla.  Mokydama  vaikus,   bendraudama  su  tėvais  ir  visuomene  mokykla,  turi  kelti  bendražmogišką  visos  visuomenės  kultūrą.
Vydūnas  teigė,  kad  žmogui  tobulinti  labiausiai  pritaikyta  mokykla,  nes  ji  tobuliausiai  perteikia  mokslo  žinias,  formuoja  estetines,  dorovines  pažiūras.  Tobulėjant  žmogui,  tobulėja  ir  tauta,  visuomenė,  nes  žmogus  dalelė,  iš   kurios  susidaro  visuomenė.  Todėl  mokykla -  svarbiausia  žmogaus  ugdymo  institucija,  kuri  tobulina  jo  kūną,  protą,  dorą  panaudodama  tam  tikslui  mokslą,  meną,  filosofiją,  religiją.  Mokykla  privalo  įvesti  mokinį  į  tautos  visuomenės  gyvenimą. Tai  reiškia,  mokykla  tai  vieta,  kur  vaikas  susitinka  su  gamta,  tauta,  visa  žmonija,   labiau myli  šeimą.  Tokios  mokyklos  siela  -  mokytojas.  Ji  turi  atstovauti  tėvui – motinai , tautai  ir  žmonijai.  Mokytojas  turi  spindėti  visomis  kilniomis  galiomis,  tiktai  toks  jis  galės  pasiekti  mokinio  sielą,  ją  žadinti
.
Apie  tautos  mokyklą kalbėjo A. Brazdukas „Mokytojas  tautos  gyvenime  stovi  šalia  tėvo,  motinos  ir  kunigo.  Visi  jie  susiję  su  naujo  žmogaus  atėjimu.  Visų  jų  įtaka  stipri.  Bet  didžiausia,  turbūt,  mokytojo:  jis  perduoda  žinias,  plėsdamas  protinį  jaunimo  akiratį,  jis  veikia  savo  pavyzdžiu,  diegdamas  dorinius  nusiteikimus.  Tauta  ilgainiui  susiformuoja  tokia,  kokia  yra  mokykla
.
J. Vabalas – Gudaitis  ypač  daug  rašė  apie   mokytojus,  jo  erudiciją  ir  etiką    „Pedagogas  yra  idėjinis  veikėjas,  jis  ruošia  naują,  kultūringesnę,  humaniškesnę  žmonių  kartą,  jis  kuria  geresnę  tautos  ateitį  arba  anot  Dz.  Diujo,  verpia  socialinio  gyvenimo  siūlą.  Jis  privalo  turėti  susiformavusią  pasaulėžiūrą,  aukštą  idealą,  bet  ne  todėl,  kad  jį  bruktų  visiems  vaikams,  o  tik  ( kad )  planingai  veiktų  jų  sielas  savo  būdo  ir  poelgių  pastovumu,  savo  siekimų  tikslų  aiškumu“
.
Anot  S. Šalkauskui  „mokykla yra  sistemingai  organizuota  protinimo  įstaiga“
. Ji  turi  būti  šeimyninio  židinio  puoselėtoja  ir  tęsėja   o,  mokytojas  patikimas  ir  įgaliotas  asmuo
. 
Mokykla  ugdo  jaunuomenę  visu  savo  gyvenimu. S. Šalkauskis  pabrėžia  svarbų  mokytojo  vaidmenį  visuomenėje. Mokytoju  gi  gali  būti  tik  tas  žmogus,  kuris   turi  pedagoginį  pašaukimą;   meilę  darbui  ir  mokiniui,  kuri  turi  atsispindėti  net  jo  išorėje;  palankumą  žmonėms;  polinkį  bendrauti;  optimizmą - dvasios  giedrą;  sugebėjimą  išsiugdyti  inteligentiškumą;  intuiciją. Mokytojas  dalykiniame  paruošime  turi  gerai  žinoti  savo  darbą  ir  sugebėti  jį  perteikti. Mokytojas  privalo  įsigyventi  į  savo  dėstomą  dalyką,  pamėgti  jį  ir  su  užsidegimu  skelbti  savo  tiesas. Pedagoginis  įsijautimas – pergyvenimas  vaiko  pergyvenimo
.
Dar  viena  reikšminga  dorovinė  mokytojo  savybė  –  bešališkumas  laiduojantis  jo  teisingumą. Mokytojo   poreikis  būti  teisingam  stiprėja,  kai  jis  rūpestingai  analizuoja  visas  situacijas  ir  jaučia  atsakomybę  už  savo  veiksmus,  suvokia  sėkmių  ir  nesėkmių  priežastis. Mokytojas  turi  turėti  pedagoginį  taktą.  Ši  savybė  lemia  mokytojo  sugebėjimą  palaikyti  drausmę. Mokytojo  sugebėjimas  palaikyti  drausmę  priklauso  ir   nuo  jo  susivaldymo,  kantrumo,  pasitikėjimo  savimi,  ir   nuo  jo  tvirtumo,  energingumo,  galėjimo  laikyti  dėmesio  centre  savo  mokinius.

Minėti  ir  kiti  žymūs  nepriklausomos  Lietuvos   mokslo veikėjai,   pedagogai   pabrėžė   svarbų  mokyklos  ir  mokytojo  vaidmenį   visuomenėje.  Mokytojo  profesijos  vertingumą,   svarbų  jo  darbą. Pasisakė  už  tautinę  mokyklą,  tautinės  kultūros  puoselėjimą.

Kaip teigia V.Rajeckas,  kad  mokytojo  veikla  ypatinga,  ji  turi  didžiulės  įtakos  visuomenės  progresui,  nes  ugdo  pilnutinę,  aukštos  tautinės  savimonės  ir  dorovės   asmenybę. Esminis  mokytojo,  jo  asmenybės  bruožas,  skiriantis  jį  nuo  kitų  profesijų  atstovų  ir  pabrėžiantis  jo  socialinį  vaidmenį,  yra  tas,  kad  jis  turi  būti  ne  tik  labai  geras  savo  dėstomojo  dalyko  žinovas,  bet  ir  pedagogas – psichologas,  pažįstantis,  suprantantis,  gerbiantis  mokinį – rytdienos  pilietį,  todėl  mokytojas  turi  būti  išsilavinęs,  plačių  pažiūrų,  atviras  naujoms  idėjoms  naujai  patirčiai. Mokytojas – nuolatos  kuriantis,  kupinas  dvasinio  dosnumo  ir  meilės  vaikams. Jis  teigia,  pedagoginis  meistriškumas  yra  neatskiriamai  susijęs  su  kūrybiškumu,  naujo  ieškojimu,  siekimu  tobulinti  ugdomąją  veiklą. Mokytojas  turi  formuoti  savo  pedagoginį  pastabumą,  t.  y.  gebėjimą  „matyti“  mokinį,  kolektyvą,  suprasti  jų  interesus  ir  norus. Mokytojo  meilė  vaikams  negali  reikštis  nuolaidžiavimu  ir  pataikavimu. Ji  turi  derintis  su  mokytojo  reiklumu  mokiniams.  Mokytojo  reiklumas  negali  virsti  priekabiavimu,  jis  neturi  žeminti  vaiko,  o  derinti  su  pagarba  jiems. Tuo  tarpu   reiklumo  stoka  trukdo  mokytojui  sėkmingai  dirbtu,  pasiekti  norimus  rezultatus. Dar  vienas  būtina  mokytojo  savybė – taktas – mokėjimas  tinkamai  elgtis,  saiko  jausmas,  bendravimo  taisyklių  laikymasis,  mandagumas. Tiesiog  negalima  neįvertinti,  teigia  Rajeckas,  didžiulės  mokytojo  autoriteto  reikšmės  mokiniams,  jų  ugdymui
.
Pasak J. Vaikevičiaus,  mokytojo  rankose  yra  jauno  žmogaus,   vadinasi  ir  tautos,   didžiąja  prasme  ir  žmonijos  ateitis. Mokytojas  ne  tik  moko,  bet  ir  įpratina  mokytis,  uždega  norą  pažinti,  būti  naudingam  sau  ir  visuomenei. Jis  pastebimas  visur:  klasėje,  mokykloje,  gatvėje,  namuose  ir  vertina  jį  ne  vien  mokiniai
.
H.Gardneris,  pateikė  labai  originalią  sampratą,  kad  negalima  ugdyti  intelekto  bendrai,  nes  kiekvieno  žmogaus  intelektas  yra   savitas. Mokant  svarbiausia – skatinti  moksleivio  supratimą,  ko  jis  mokosi  ir  kodėl  mokosi.  Mokytojas  žinias  turi  pateikti  per  veiklą,  tik  tada  jos  bus  suprantamos.  Be  abejo  svarbus  ir  supratimas,  todėl  reikia sujungti  dvi  patirtis
.
M. Fullan teigia, kad naujoviškam  mokytojų  darbui   reikia,  kad  mokytojai įsipareigotų bendram  moraliniam  tikslui  -  pakeisti  į  gerą  vaikų  gyvenimą,  mokėtų  aktyviai  bendradarbiauti, vengti  partnerystės  pavojų  ir  produktyviai  dirbti  su  kitais  mokytojais.  Mokytojai  turi  išsiugdyti  nuolatinio  domėjimosi  įpročius  ir  įgūdžius, turi  žinot,  kad  konfliktas  yra  neišvengiamas,  kad  santykiai  tarp  individo  ir  kolektyvo  kupini  dramatiškos  įtampos.  M. Fullan  sako,  kad  mokytojai  turi  išsiugdyti  gebėjimą  keistis. Mokytojas  turi  formuoti  kritiškai  mąstančius  žmones, sugebantį  spręsti  problemas. Akcentavo  perdėto  bendradarbiavimo  neigiamus  bruožus: grupinis  mąstymas – tai  nekritiškas  pritarimo  arba  nepritarimo  slopinimas,  atspindintis  bendrus  grupės  interesus.  Bendradarbiauti,  tai  nereiškia  pritarti,  tai  reiškia   beperstojo  ginčytis.  Klaidingus  sprendimus  dažniausiai  skatina  ne  konfliktas,  bet  paviršutiniškas  pritarimas.  Bendras  darbas  gali  sukurti  sąlygas  darnai,  koordinavimui  ir  atkaklumui.
 Šioje  dinamiškoje,  ir  vis  sudėtingesnėje  visuomenėje  mokytojo  paskirtis – gerinti  moksleivių  gyvenimą, ir  padėti  ugdyti  piliečius,  gebančius  joje  produktyviai  gyventi,  gebančius  suprasti  gėrį,  tiesą  ir  teisingumą  ir  tuo  remdamiesi  vertima   gėrį,  tiesą  ir  teisingumą.
Anot G. Petty,   mokyklose  vykstantiems  pokyčiams,   reikalinga  mokyklos  bendruomenės  iniciatyva  ir   entuziazmas,  tačiau  vien  tik  to  nepakanka – politikams  ir  švietimo  sistemos  strategams  dera  suvokti  pokyčių  poveikį,  jų  svarbą  stiprinant  šalies  intelektinį  potencialą.  Esant  tokioms  aplinkybėms  mokytojų  vaidmuo  labai  svarbus,  nes  būtent  jie  geriausiai  žino,  kuo  gyvena  klasės  ir  kokios  permainos  reikalingos  mokykloje. 
Tad mokytojams  tenka  uždavinys  diegti  veiksmingus  mokymo  būdus,  skatinti  ir  išmokinti  mokinius  mokytis.

Apibendrinant  galima  pasakyti,  kad  mokykla  ir  mokytojas  ugdo  žmogų,  kuri  vėliau  formuos  ir  kurs  visuomenę. Mokykla  būsimos  visuomenės  atspindys. Ar  tai  bus  stipri,  tautiška,  išsilavinusių  žmonių  visuomenė?  Priklauso  nuo  to,  kiek  dabar  skirsime  reikiamą  dėmesį  mokytojui  ir  mokyklai .  Būtina  visų  pastangomis  kelti  mokytojo  autoritetą  ir  profesijos  statusą.
1.7. Mokytojo misija ir socialinio statuso raiška šiandieninėje visuomenėje
Šiais  globalizacijos,  integracijos,  informacinių  technologijų   sklaidos,  migracijos  laikai  iškelia  vis naujus  reikalavimus  švietimui.  Norėdami  išsilaikyti  tokioje  visuomenėje turime  tapti  lankstesni,  partnerystė  turi  tapti  savaime  suprantama.  Tai  nėra,  kažkas  „anapus“  veikiantis,  kas  nesikerta  su  kasdieniniais  darbais,  tai  reiškiniai  veikiantys  mūsų  gyvenimą,  kuris  negalėjo nepasikeisti,  kai  į  mūsų  namus  ir  bendruomenę,  įsiveržė  žiniasklaida,  internetas,  populiarioji  kultūra,  galimybė  bendrauti  su  kitų  šalių,  kultūrų  žmonėmis. Mokytojas  turi  aktyviai  kurti  save  ir  formuoti  savo  identitetą,  turi  nuolatos  atsiliepti  įkintantį  pasaulį  ir  su  juo  susiderinti
. Nuolat  augantis  informacijos  srautas  didina  atotrūkį  nuo  mokykloje  dėstomos  medžiagos  ir  įvairių  informacijos  šaltinių  skleidžiamos  informacijos. Mokiniai  šiandien  televizorių  žiūri  keletą  kartų  ilgiau,  nei  klauso  mokytojo  ar  skaito.
Rinkos  ekonomika  turi  savas  vertybes,  į  kurias  fokusuoja  savo  dėmesį, draugia    išstumdama  arba  interpretuodama  universaliąsias  vertybes. Todėl  daugelis  nebejuntame  poreikio  pažinti  savo  tautą,  jos  tradicijas,  tuo  pačiu  nejaučiame  pusiausvyros  tarp  kultūros  tradicijų  ir  naujovių,  nepaisydami  savo  etninės  kultūros  prarandame  tautinį  tapatumą. Anot  R.Grigo   „ta  virtualioji  tikrovė,  yra  bebaigianti  išstumti  socialinių  audrų  ir  šimtmečių  išbandymus  atlaikiusius   etnokultūrinius  simbolius,  tiesioginius  gamtos  išgyvenimus“
.
Etninė  kultūra  daro  įtaką  tautos  gyvenimui,  jos  etnoso, išskirtinumo  išsaugojimui  pasaulyje. Pažinti  savo  tautos  kultūrą,  rūpintis  jos  išsaugojimu  ir  istoriniu  tęstinumu,  tik  tada  suvoksime  ir  kitų  tautų  kultūras.  Lietuva  ir  jos  tauta  per   amžius  išgyveno:  nepriklausomybės  įgijimą  ir  praradimą,  tautos  „išsibarstymą“,  „išsivaikščiojimą“  kelius.  Tautiškumo  praradimas  sąlygoje   vertybinio  vakuumo  atsiradimą,   kuris  sudaro  sąlygas  mėgdžiojimui,  spartina  tautos  istorinį  sunykimą.  Nutautėjimo  kryptimi  žengia ir  nemaža  dalis  mūsų  jaunimo  kartos,  susižavėjusios  Vakarų  gyvenimo  „blizgesiu“  ir  ritmu.  Dabar   būdingas  deklaratyvus,  bet   neįprasmintas,   neįdvasintas  tautiškumas  ir  tautos  buvimo  suvokimas  įgauna  žmogaus  „be  tautybės“  bruožus.  Praradę  savo  tautos  istorinę  kultūrą  ir  atmintį,  atitrūkę  nuo  savo  šaknų,  ir  „nutraukę  ryšius  su  juos  maitinančia  etnopraeitimi,  tampame  atviri  dvasinių,  moralinių  vertybių  skersvėjui.  Žmogus  pažinęs  savo  kultūrą,  o  tik  po  to,  atsiverdamas  kitoms  kultūroms,  gali  tapti  universalus“.
 Tautos  ir savęs  suvokimas  gražintų  Etnosą  savyje,  gražintų  tautai  kultūrines – etnines  šaknis,  stabilumą,  tolerantiškesnį  požiūrį  į  save  ir  į pasaulį,  leistų  suvokti,  kad   kiekvienas   esam  svarbi  visuomenės  dalis  ir,  kad  savo  elgesiu  atsakom  už  save  ir kitus.

Kitas  svarbus  reiškinys -  vertybinių nuostatų  praradimas.

Vertybės  formuojasi  asmeninės  patirties  keliu.  Tai  kas  padeda  patenkint   asmenybės  materialinius  ar  dvasinius  poreikius  tampa  vertybe. Vertybės  perimamos  tos  visuomenės,  kurioje  jie  auga  ir  formuojasi.  Kokias  vertybes  bus  perimtos  priklauso   ir  nuo  socialinės  grupės  (  šeima,  mokykla,  draugai )  ir  nuo  amžiaus  (  vaikai,  jaunuoliai,  senyvo  amžiaus  žmonės )  ir  nuo  kitų  vidinių  bei  išorinių  veiksnių. Tai gi  asmenybė  formuojasi   perimdama  socialinėje  aplinkoje  sukauptą  patirtį,  kurioje  jau  egzistuoja  susiformavusios  normos  ir  vertybių  sistemos. Jeigu  socialinių  grupių  ar  asmenų,  su  kuriais  bendrauja,  vertybės  asocialios,  tikėtina, kad  gali  įvykti  asmenybės  vertybinės  sistemos  persiorientavimas  į  asocialias  vertybes.   Pirmiausia  vertybių  perdavėja  yra  šeima.  Šeima   padeda  asmenybei  perimti  socialinėje  aplinkoje  vyraujančią  vertybių  sistemą.  Atskirais  visuomenės  vystimosi  periodais  vertybės  gali  kisti.  Kadangi  vertybės  formuojasi  perimdamos  visuomenėje  ar  socialinėje  aplinkoje  sukauptą  patirtį,  o  visuomenei  esant  nuolatiniame  kaitos  procese,  naujos  kartos  gyvens  kitomis  sąlygomis,  tai  įtakos  ir  vertybių  kaitą – tai  kas  buvo  esminėmis  vertybėmis  praras  savo  vertybiškumą. Kaip  teigia  V.Pruskus  „nauji  poslinkiai  ar  įvykiai  įvairiose  gyvenimo  srityse  gali  suaktyvinti  latentines  ( paslėptas,  nematomas )  vertybes,  kurios  atgis  ir  taps  gan reikšmingomis  užgoždamos  vertybes,  kuriomis  vadovavomės“.

Aktorius  A.Adomaitis  nuogąstauja:  „Dabar  mokytojas  nebe  autoritetas.  Ką  padarė  sistema  su  mokytoju?  Aš  nekalbu  jau  apie  algas.  Tai  griovimas  mokytojo  autoriteto.  Negriaukime  švietimo,  negriaukime  aukštosios  mokyklos“.

Šiandien  mūsų  visuomenėje  vis  komplikuotesnė  autoriteto  sąvoka.  Ji  kelia  įtarimą,  joje  linkę  įžvelgti  moralinę  ar  ideologinę  prievartą.  Autoritetus  kartais  laikome  pavojumi  mūsų  minties,  žodžio  laisvei.  Autoriteto  idėja  žmogus  įgyja  jau  kūdikystės  ir  vaikystės  tarpsniuose,  suvokdamas  savo  tėvus,  kurie  ir  yra  pirmas  bet  kurio  autoriteto  prioritetas.  Autoriteto  esmė:  išmintis  ir  poveikio  galia,  kompetentinga  moralinė  jėga.  Autoritetas  yra  tas,  kuris  turi  galią  mus  veikti,  suteikti  saugumo  jausmą,  tai  žinantys,  daugiau  suvokiantys,  sugebantys  elgtis  su  žmonėmis.  Kiekviename  kolektyve  didesniame  ar  mažesniame,  padėtis  priklauso  nuo  vadovo – ar  jis  gali  būti  autoritetas.  Klasė  irgi  mažas  kolektyvas,  vadinasi  jai  būtinas  vadovas – mokytojas.  Tik  būdamas  autoritetu  jis  padės  tinkamai  elgtis,  spręsti  iškilusias  problemas,  stebėti  pasaulį,  mokytis iš  jo  ir  su juo,  gyventi  ne  tik  šiandiena,  bet  ir  rytojumi.  Priešingu  atveju  klasės,  kaip  kolektyvo  darbas  neįmanomas.  Mokiniai  formuosis  į  atskiras  grupeles,  kurios  iškels  sau  įvairius  tikslus  ir  dažniausiai   ( nebūtinai )  mokymo. Mokytojas  nebūdamas  autoritetu  negali  įgyvendinti  svarbiausių  jam,  kaip  šios  profesijos  atstovui,  visuomenės  iškeltų  tikslų.  Mokytojo  kaip  autoriteto  nebuvimas  sąlygojo  dabartinę  situaciją  mokykloje;  nepagarba,  nenoras  atsakyti  už  savo  veiksmus,  atžagarumas  viskam  ir  visiems  ir  daug  kitų  veiksnių.

Autoriteto  neigimo  ideologija  ateina  iš  Europos  ( romantizmo)  laikų:  viską  pradėsime  iš  naujo,  pastatysi  naują  pasaulį,  nugriausim  visus  stabus.  Šitą  neigimą  sustiprino  sovietinė  ideologija.  

Filosofė  H. Arendt  analizuodama  visuomenės  gyvenimo  įvairias  problemas,  kalba  ir  apie  svarbų  mokytojo  vaidmenį  ugdant  jaunąją  kartą. Mokymąsi  sieja  su  mokytojo  ir  mokinių  bendravimu,  bendradarbiavimu. Ji  teigia,  kad  nuolatinė  platėjanti  ir  gilėjanti  autoriteto  krizė  lydi  moderniojo  pasaulio  raidą. Ši  krizė  jau  apėmė  tokia  sritį,  kaip  vaikų  auklėjimas,  kur  autoritetas – tai  natūrali  būtybė,  nulemta  tiek  natūralių  poreikių,  vaiko  bejėgiškumo,  tiek  gyvenimo  būtinybės. Autoriteto  praradimas  yra  fazė,  kuri  istorijos  eigoje  sunaikino  visą  apimančias  religiją  ir  tradicijas. Prarasti  autoritetą,  tolygu  prarasti  pasaulio  pagrindus. Iš  tiesų  pasaulis  vis  labiau  svyruoja  ir  keičiasi. “Auklėjime  atsakomybė  už  pasaulį  įgauna  autoriteto  formą.  Autoritetą  atmetė  suaugusieji,  o  tai  gali  reikšti  tik  vieną  dalyką,  kad  suaugusieji  atsisako  imtis  atsakomybės  už  pasaulį,  į  kurį  jie  atvedė  vaikus“.   H. Arendt  mano,  kad  tik  mokytojo  autoritetas  gali  sulyginti  skirtumą  tarp  vaiko  ir  suaugusio,  tarp  gabaus  ir  negabaus. „Tikri  ir  normalūs  santykiai  tarp  vaikų  ir  suaugusiųjų  nulemti  fakto,  kad  įvairūs  amžiaus  žmonės  visada  tuo  pat  metu  esti  pasaulyje“.

Mokytojo  autoritetas  nebus  atkurtas  ir  aukščiausios  ugdymo   kokybės  negrįš  į  Lietuvą  tol,  kol  mokytojo  profesija  netaps  prestižine,  todėl  privalome  grąžinti   socialinį  ir  ekonominį  mokytojo  profesijos  prestižą,  sudaryti  tinkamas  jam  darbo  sąlygas.  Mokytojo  autoriteto  smukimas  yra  pagrindinė  dabartinės  mokyklos  krizės  priežastis.

 Sunku  atskirti  asmenybę  nuo  profesijos,  tose  veiklos  srityse,  kur  nuolat  sąveikaujama  su  žmonėmis.  Ypač  asmenybė  ir  profesiniai  įgūdžiai  bei  mokėjimai  persipina  mokykloje. Mokytojo  profesiją  paprastai  renkasi  žmonės,  kurie  mėgsta  dalyką ir  dalytis  žiniomis  su  vaikais,  kuriems  malonu  matyti,  kaip  vaikai  vis  daugiau  sužino,  taip  pat  patinka  patiems  mokytis.  Tačiau  mokytojo  profesija  turi  ir  neigiamų  aspektų:  realios  darbo  valandos  yra  gerokai  ilgesnės  už  pamoką,  ne  mokytojui  intensyviai  tenka  darbuotis  ne  tik  per  pamokas,  bet  ir  po  pamokų;  trūksta  laiko  refleksijai  ir  pasidalyti  išgyvenimus;  per  mažai  bendraujama  su  suaugusiais;  slegia  viešoji  nuomonė,  kad  mokykla  atsakinga  už  viską,  kad  kiekvienas  gali  mokyti.

F. Parkay   ir  W. Hadcaste   apibūdindami  sudėtingą  mokytojo  profesiją,  nurodo,  kad  mokytojas  turi  neadekvačiais  būdais  pasiekti  nepasiekiamus  tikslus.  Jie  išskiria  penkias  mokytojo  realybes,  kurios  galėtų  būti  savotiški  mokytojo  stresoriai.  Pirmoji  realybė  yra  ta, kad   net  geriausiomis  sąlygomis  yra  nenumatomi  ir  nepastovūs  ir  visai  nepriklausomi  nuo  mokytojo  ketinimų  bei  elgesio.  Su  antrąja  realybe  mokytojas  susiduria,  kai  mėgina  įvertinti,  ką  jo  mokiniai  išmoko.  Trečioji  realybė  akcentuoja  mokytojo  profesijos  unikalumą:  kaip  nei  vienoje  kitoje  profesijoje  mokytojo  darbas  vertinamas  ne  pagal  tai  ką  jis  daro,  bet  pagal  tai,  kokie  jo  mokinio  laimėjimai. Tuo  tarsi  pabrėžiama,  kad  mokytojo  sugebėjimas  veikti  mokinių  elgesį  ir  išmokimą  yra  ribotas. Ketvirtąja  mokymo  realybe  pabrėžiamas  mokymo  spontaniškumas  ir  betarpiškumas.  Mokytojo  sąveika  su  mokiniais  yra  nuolat  kintanti,  daugialypė,  nereguliari. 
Ji  turi  elgtis  lanksčiai,  ypač  netikėtomis  situacijomis.  Mokytojas  atsakingas  už  visą  klasės  aktyvumą.  Penktoji  mokytojo  realybė  nusako,  kad  mokytojas  yra  toks  unikalus,  kad  neįmanoma  jo  nei  detaliai  aprašyti,  nei  apibrėžti.  Jį  galima  tik  patirti  ir  išgyventi.
  
„Man  patinka  idėja,  kad  švietimas   turi  rodyti  kelius  ir  eiti  visuomenės priekyje,  teigia  buvęs  Lietuvos  švietimo  tarybos  pirmininkas  R.  Pakalnis.  Svarbu,  kad  jis  neimtų  vilktis  gyvenimui  iš  paskos“. 
  Tačiau  šiandien  matome,  kad  mokytojo  profesija  neteko  patrauklumo  darbo  biržoje  dėl  sudėtingų  ir  mažai  apmokamų  darbo  sąlygų.  Ar  ne  dėl  to  mokyklose  mažėja  vyrų  mokytojų,  praktiškai  nebeliko jaunų  mokytojų,  su  tokiu  atlyginimu  nepriviliosi  net  daug  žadėdamas.  Pašlijusi  mokinių  drausmė  yra  beatodairiško  mokinių  teisių  akcentavimo  pasekmė,  vengianti  skiepyti  pareigų  ir  atsakomybės,  pagarbos  žmogui ( tame tarpe  ir  mokytojui ).  Mokinių  nebaudžiamumas,  psichologinis  smurtas  prieš  bendraamžius,  kelia  grėsmę  pačių  mokinių  ir  mokytojų  saugumui.  Mokinys  nėra  atsakingas  už  savo  veiksmus  mokykloje.  Sudėtingos  darbo  sąlygos,  didelės  klasės,  neleidžia  mokytojui  diferencijuoti,  individualizuoti  darbo  su  mokiniais.  Mokyklai  būtina  šeimos  parama.  Be  glaudaus  ryšio  su  šeima,  didesnės  atsakomybės  už  vaiką,  auklėjimą  jo  šeimoje  švietimo  reforma  sustos.
M.Fullan   akcentuoja,  jog  mokytojo  darbas  šiandien  sudėtingesnis  negu  kada  nors  anksčiau. Pasaulio  rinka  sunkina  mokytojo  padėtį,  keldama  vis  didesnius  reikalavimus  mokyklai. Visa  visuomenė,  o  ne  vienas  mokytojas,  turi  padėti  valdyti  šiuolaikinius  pokyčius. Mokytojai  gi  yra  ugdymo  pokyčių  ir  visuomenės  gerinimo  procesų  tarpininkai. Mokytojai  kupini  norų  gerinti  padėtį,  todėl  visuomenė  turi  jiems  padėti. Visuomenė  turi  palaikyti  mokytoją ,  įvardinti  koks  svarbus  yra  jų  darbas, ir  duoti  jiems  įrankius,  kuriais  mokytojai  galėtų  produktyviai  vykdyti  pokyčius.
 Šeima, kaip  viena  svarbiausių  visuomenės  ląstelių,  turi   skirti  didesnį  dėmesį  vaikų  auklėjimui  šeimoje,  nes  mokykla  ir  mokytojas,  kaip  teigia  S.Šalkauskis, yra  tik  auklėjimo  šeimoje  tęsėjai.  
„Nors  socialinių  sąlygų,  įstatymų,  žmonių  nuomonių  ir  jausmų  revoliucija  toli  gražu  nepasibaigė,  tačiau  jau  dabar  jos  padariniai  nesulyginami  su  tuo,  kas  anksčiau  yra buvę  pasaulyje.  Aš  žengiu  atgal,  nuo  amžiaus  prie  amžiaus,  iki  pat  giliausios  senovės,  bet  su  niekuo  negaliu  palyginti  to,  kas  vyksta  mano  akyse;  nuo  to  laiko,  kai  praeitis  nebeapšviečia  ateities,  žmogaus  protas  klaidžioja  tamsoje. – Tocgueville“.
   
2. VILNIAUS MIESTO MOKYTOJŲ BEI ATSKIRŲ VISUOMENĖS GRUPIŲ POŽIŪRIO Į MOKYTOJO PROFESIJOS SOCIALINĮ STATUSĄ KIEKYBINIS IR KOKYBINIS TYRIMAS

2.1. Vilniaus miesto mokytojų požiūris į mokytojo profesijos socialinį statusą

2.1.1. Demografinis blokas

Empirinis  tyrimas  buvo  atliekamas  Vilniaus  miesto  savivaldybės  ir  apskrities  bendro  lavinimo  mokyklose.  Tyrime  dalyvavo  160  mokytojų.  Anketavome  respondentų  darbo  vietose   ( mokyklose).  Respondentams  buvo  pateikta  anketa,  kurią  sudaro  40  klausimų  ( 2  priedas ).  Į  pateiktą  anketą  visi  respondentai  atsakinėjo  geranoriškai. Visos  anketos  sugrįžo.  Tyrimo  duomenų  statistinė  analizė  remiasi  daugiausia  aprašomąja  statistika. Duomenys  lentelėse  ir  diagramose  pateikti  procentais.

Šios  apklausos  analizė  mums  padės  suvokti  temos  aktualumą  Vilniaus  mieste. 
Dalyvavusių  tyrime  moterų  ir  vyrų  skaičius  atsitiktinis,  bet  kaip  matome  5 lentelėje  žymiai  daugiau  moteriškos  lyties   atstovų  -  89,4%  moterų  ir   10,6 % vyrų. 

	Tiriamieji
	Amžius (metais)
	Gyvenamoji vieta

	Iš viso (N)
	Moterys
	Vyrai
	iki 25 
	26-35
	36-45
	46-60
	>60
	Miestas
	Rajonas

	160
	143

89,4%
	17

10,6%
	7 

4,4%
	53

33,1%
	42

26,3%
	51

31,9%
	7

4,4%
	133

83,1%
	27

16,9%


lentelė 5 „Lytis,  amžius  ir  gyvenamojo  vieta“

Dėsninga,   kad   pedagoginę  visuomenę,   ypač  bendro  lavinimo  mokyklose,   didžiąją  daugumą  mokytojų  sudaro  moterys.  Pedagogų  vyrų  dirbančių  švietimo  sistemoje  nuo  2000 m.  iki   2007m.  mažėja.  2000m.  dirbo  34,1 % mokytojų  vyrų,  o  2007 m.-  26,1  %.
  Dauguma  vyrų   dirba  universitetuose.  „ Daug  daugiau  pasišvenčia  darbui  moterys,  o  vyrai,  jeigu  tik  atsiranda  pelningesnė,  karjerą  žadanti  vieta –  lengvai  meta  mokytojo  darbą“.
 

Pagal  respondentų  amžių  gauti  tokie  rezultatai (  5  lentelė ):  didžiausią  respondentų  skaičių  sudaro  dvi   grupės  nuo  26 –  35m.  amžiaus  asmenys -  33,1 %  ir  46-60 m. amžiaus  asmenys  sudarė  31,4 %. Nuo 36 iki  45m.  mokytojai  sudaro   26,3 %,  o    iki  25m.  kaip  ir   daugiau  nei  60m. –  tik  po  4,4 %.

Pedagogų  pasiskirstymas  pagal  amžių  ir  lytį  rodo  kiekybinę  šios  bendruomenės  sudėtį,  kuri  netiesiogiai  atskleidžia  mokytojo  profesijos  statusą,  prestižą,  atsinaujinimo  lygį. V.Grincevičienės  atlikti  tyrimai  patvirtina  šį  teiginį,  „nustatytas  tiesioginis  ryšys  tarp  požiūrio  į   pedagogo  profesijos  keitimą  ir  respondento  lyties:  mokytojai  vyrai  tiriamuoju  laikotarpiu  buvo  linkę  mokyklos  duris  užverti  daug  greičiau,  negu  mokytojos  moterys. Kaip  pagrindinę  priežastį  jie  nurodė  mažus  pedagogų  atlyginimus  ir  laiškuose  rašė  apie  tai,  kad  negali  išlaikyti  šeimos“.
  Daugiau  apmokamose  biudžetinėse  įstaigose  dirba  daugiau  vyrų – vyrų  dėstytojų  yra  žymiai  daugiau,  negu  dirbančių  pradinių  klasių  mokytojais. 
Respondentų  pasiskirstymas  pagal   išsilavinimą  (  6 lentelė )    rodo,   kad  didžioji  dauguma  respondentų    turi  aukštąją   ( universitetinį )  išsilavinimą – 94,4 %,  iš  jų   21  turintis  magistro  laipsnį.  Aukštesnįjį   (  aukštąjį  neuniversitetinį )  -  1,9 %,  dar  mokosi  3,8%.
	Išsilavinimas

	Vidurinis
	Aukštesnysis (aukštasis neuniversitetinis)
	Nebaigtas aukštasis
	Aukštasis (universitetinis)*

	0

0%
	3

1,9%
	6

3,8%
	151

94,4%


* iš jų 21 turintis magistro laipsnį

lentelė 6 „Išsilavinimas“

Mokytojų  kvalifikacija -  vienas  svarbiausių  ugdymo  kokybės  veiksnių. Valstybės  švietimo  strategijos  2003 – 2012  rašoma:

Nuolat  vertinamas  mokytojų  rengimo  ir  kvalifikacijos  tobulinimo  sistemų  veiksmingumas.
Sukuriama  integrali  mokytojų  rengimo  bei  kvalifikacijos  tobulinimo  sistema,  orientuota  į  kintantį  mokytojo  vaidmenį  žinių  visuomenėje  ir  šiuolaikiniam  mokytojui  būtinas  naujas  kompetencijas  bei  vertybines  nuostatas.

Mokytojas   privalo  -   tobulinti  savo  kvalifikaciją.

Per  pastaruosius  metus  mokytojų  turinčių,  pedagogo  ir  dalyko  mokytojo  kvalifikaciją,  skaičius  išaugo  7,3%   ir   2006m.  sudarė  92 % iš  jų:   pradinio  ugdymo  mokytoja,  turintys  atitinkamą  ugdymo  srities  kvalifikaciją   96 %,   5 – 12  klasių  ir    1 – 4   gimnazijos  klasių  mokytojai,  turintys  dėstomo  dalyko  kvalifikaciją,  sudarė   91,3 % .  Kvalifikacinės  kategorijos  mokytojų  šalyje  2004 -  2005  metų  laikotarpyje  sudarė: mokytojas  -  7,5 %,  vyresnysis   mokytojas -   57 %,  metodininkas -   20,7 %,  ekspertas -   1,4 %.
 
Pagal  tyrimo  duomenis  apie  respondentų     kvalifikacinę  kategoriją  (2 paveikslas) sužinojome,  kad    Vilniaus  miesto  mokyklose    daugiausia    dirba    vyr.  mokytojo  kvalifikacinę  kategoriją  turintys  mokytojai  -    49 %,   mokytojų  -  25 %,  mokytojų - metodininkų  -  21 %,   mokytojų  ekspertų  -  4 %,   neatestuotų -1%.

paveikslas 2 „Kvalifikacinė  kategorija“
Diagramoje  pateikti  duomenys   rodo,  kad  mokytojai  kelia  savo  kvalifikaciją  ir  supranta  jos  svarbą  ne  tik  sau,  bet  ir  mokiniui,  ir  visuomenei.  Į  anketoje  pateiktą  klausimą – kas  turi  įtakos  mokytojo  prestižui   visuomenėje, - tarp  įvairių  atsakymo  variantų  atsakė,  kad  mokytojo  kvalifikacija  -  ypač  svarbi  -  29,4 %,  svarbi  - 48,8 %. (  3  priedas ).

Į klausimą,  kaip  vertinate  mokytojų  atestavimo  sistemą   (  4  priedas  ) -  teigiamai  vertina  tik  9,4 %  respondentų.  Net  35,6 %  mokytojų  teigė,  kad  tai  biurokratinė  sistema,  reikalaujanti  daugiau  popierizmo,  daugiau  kelianti  baimę,  o  ne  siekimą  tobulėti.  28,1%  respondentų  mano,  kad  mokytojas  įspraudžiamas  į  veiklos  rodiklių  rėmus,  lyg  visas  kitas  mokytojo  darbas  neturėtų  reikšmės. 20 %  atsakė,  kad  suteikta  kvalifikacinė  kategorija  turi  įtakos  darbo  užmokesčio  padidinimui  ir  6,9 %  -  atestacijos  sistema  nereikalinga,  ji  neskatina  tobulėti.
Respondentų  darbo  stažas   pateiktas  7  lentelėje.  Matome, kad  15 – 25  metų  darbo  stažą  turi  26,3 %  mokytojų;  5 – 10  m.  darbo  stažą  -  20 %;   10 – 15 m.  -  17,5 %;  25 -35 m.  -  16,3%;   1 – 5m.   -  15 %;  daugiau  negu   ir  35m.  darbo  stažą  - 5 %  respondentų. Galima  teigti,  kad  didžiosios  dalis  mokytojų  ( 65,1 %)  dirbančių  Vilniaus  miesto  mokyklose  darbo  stažas  yra  nuo  15  iki  ( ir  virš )  35  metų. 

	N

160
	Pedagoginio darbo stažas (metais)

	
	1-5
	5-10
	10-15
	15-25
	25-35
	>35

	
	24

15,0
	32

20,0
	28

17,5
	42

26,3
	26

16,3
	8

5,0


lentelė 7 „Pedagoginis  darbo  stažas“

2.1.2. Vilniaus  miesto mokytojų požiūrio į  savo  profesinį – socialinį  statusą  analizė. 

Respondentai  į  klausimą,  kodėl  pasirinko  mokytojo  profesiją  (  8  lentelė )  atsakė   taip,    ne   48,1 %  respondentų  mokytojo  profesiją  rinkosi  jausdami,  kad  turi  pašaukimą.    20 %  respondentų  patraukė  mokytojo  asmeninis  pavyzdys,  autoritetas.  Nežinojo  kuo  nori  būti  -   10,6 %  respondentų,  8,8 %  -  pasirinkti  mokytojo  profesiją  paskatino  draugai  arba  tėvai.  Vienas  iš  tėvų  buvo  mokytojas  -   6,9 %  respondentų.  3,1 %   respondentų  nurodė,  kad  buvo  galima  lengviau  įstoti  į  aukštąją  mokyklą,   kiti,   viliojo  mokyto  profesijos  prestižas -   2,5 %.  Taigi  didžioji  dalis  mokytojų  dirba  iš   pašaukimo,  o  tai  vienas  iš  svarbiausių   asmenybės   bruožų   renkantis  mokytojo  profesiją.  Kita  didelė  dalis  pasirinkti  mokytojo  profesiją,   paskatino  asmeninis  mokytojo,  jį  mokiusio,  pavyzdys,  o  tai  leidžia  teigti,  kad  yra  mokytojų  dirbančių  įdomiai,  uždegančių  asmeniniu  savo  pavyzdžiu  kitus.
	Jaučiu, kad turiu pašaukimą
	48,1

	Paskatino draugai, tėvai
	8,8

	Vienas iš tėvų buvo mokytojas
	6,9

	Patraukė mokytojo asmeninis pavyzdys, autoritetas
	20,0

	Viliojo mokytojo profesijos prestižas
	2,5

	Buvo galima lengviau įstoti į aukštąją mokyklą
	3,1

	Nežinojau kuo noriu būti
	10,6


lentelė 8 „Kodėl pasirinkote  mokytojo profesiją?“

Tarpukario  Lietuvoje  visi  žymiausi  pedagogai  ir  pedagogikos  klasikai  akcentavo  mokytojo  profesinį  pašaukimą,  kaip  būtiną  sąlygą  dirbant  mokytoju.  „Mokytojas – menininkas  yra  didžiulis  turtas  tiek  kiekvienam  pedagogų  kolektyvui,  mokiniams,   tiek  visai  visuomenei“.

Gauti  tyrimo  duomenys  parodo,  kad  didelė  dalis  mokytojų  dirba  iš  pašaukimo.

Pasiteiravome  respondentų,  ar  jie  patenkinti  pasirinkta  mokytojo  profesija  (  9  lentelė).

	
	N
	Proc.

	Taip
	98
	61,3

	Ne
	4
	2,5

	Manau, kad turiu pedagoginį pašaukimą
	35
	21,9

	Apsipratau ir dirbu, bet nesijaučiu laimingas 
	23
	14,4


lentelė 9 „Ar  esate  patenkinti pasirinkta mokytojo profesija“

Didžioji  dalis  respondentų  -   61,3 %  -  yra  patenkinti  pasirinkta  mokytojo  profesija  ir  mano,  kad  turi  pašaukimą  -  21,9 % mokytojų.  Tai  labai  džiugu,  nes  mokytojai  patenkinti  pasirinkta  profesija   ir  jaučiasi  pašaukti  tam  darbui,  o  tai  didelė  laimė  mokiniams,  mokyklai,  visuomenei.
Kita  dalis  respondentų  atsakė,  kad  apsiprato ir  dirba,  bet  nesijaučia  laimingas  - 14,4 %,  o  nepatenkinti  -  2,5 % mokytojų.  Tokių  mokytojų  nėra  daug,  bet  jie  neužmegs  santykių  su  mokiniais,  nemotyvuos  jų  darbui.  Manau,  kad  visose  profesijose  yra  žmonių,  kuriems  darbas  tik  pareiga,  jie  nesijaučia  laimingi,  nepasiekia  aukštų  darbo  rezultatų,  o  mokytojui  tai  ypač  svarbu,  nes  mokytojo  darbas  specifinis. 

Kad  dauguma   pedagogų  yra  patenkinti  savo  pasirinkta   mokytojo  profesija,  patvirtina  ir  respondentų  atsakymai  į  klausimą,  kokie  motyvai  lemia  pasirinkimą  dirbti  mokykloje ( 10 lentelė ).  

Tyrimo  rezultatai  parodė,  kad   daugumai  mokytojų   pagrindinis  motyvas  dirbti  mokykloje  -   jiems  patinka  dirbti  su  vaikais  net -  70,6 % . Tai  ypač  svarbu  mokytojo  darbe  -  tai  ir  meilė,  ir  rūpestis,  ir  kantrybė,  ir  atsidavimas.  7,5 %    respondentų  teigia,  kad  dirba  mokytojos  darbą,  nes  turi  būtiną  kvalifikaciją.  6,3 %  mokytojų  savo  profesiją  sieja  su  kūryba,  nes  jiems  mokytojo  profesija  yra  kūrybinis  savęs  įprasminimas. Savęs  kaip  asmenybės  aktualizavimas  yra  5 %   mokytojų,  o   4,4 %   respondentų  mokytojo  profesija,  tai  svarbiausias  dalykas  mano  gyvenime.  2,5 %  respondentų  atsakė,   dirbu  tik  todėl,  kad  turiu  didelį  darbo  stažą  šioje  mokykloje,  1,9 %  nesurado  jam  tinkamo  motyvo  dirbti  mokykloje  ( kita )  ir   įtampa,  1,3 %  mokytojų  svarbus  uždarbis  ir  stresas pagrindinis  motyvas  dirbti  mokytoju  mokykloje  nurodė  -  0,6 %    respondentų.
	Patinka dirbti su vaikais
	70,6

	Dirbu tik todėl, kad turiu didelį darbo stažą šioje mokykloje
	2,5

	Turiu būtiną kvalifikaciją
	7,5

	Tai svarbiausias dalykas mano gyvenime
	4,4

	Kūrybinis savęs įprasminimas
	6,3

	Uždarbis
	1,3

	Savęs kaip asmenybės aktualizavimas
	5,0

	Įtampa ir stresas
	0,6

	Kita
	1,9


lentelė 10 „Motyvacija dirbti mokykloje“

Respondentų  atsakymai  į  anketoje  pateiktą  klausimą,  jei  turėtumėte  galimybę  keisti  profesiją ,  ar  pasirinktumėte  mokytojo  profesiją  ( 11  lentelė ) . Tyrimo  rezultatai  parodė,  kad  net  65,5 %  mokytojų  rinktųsi  mokytojo  profesiją  ir  antrą  kartą,   o   34,4 %  respondentų,  nepasirinktų  mokytojo  profesijos,  tai  sudaro  apie  trečdalį  visų  apklaustųjų  mokytojų.
	Taip
	105
	65,5

	Ne
	55
	34,4


lentelė 11 „Jei turėtumėte galimybę keisti profesiją ar pasirinktumėte mokytojo profesiją?“

Siekdami  išsiaiškinti  priežastis,  kodėl    respondentai   atsakė  „ne“  į  klausimą,  jeigu  turėtumėte  galimybę  keisti  profesiją,  ar  pasirinktumėte  mokytojo  profesiją.  Paprašėme  atsakyti  į  klausimą -   priežastys,  skatinančios  keisti  profesiją (paveikslas 3).
Didžioji  dalis  respondentų  antrą  kartą  nesirinktų  mokytojos  profesijos,  nes  darbe  patiria  didelę  įtampą,  šią  priežastį  nurodė  net   43,6 %  mokytojų, t. y.  galima  teigti,  kad  tai  sudaro  pusę  mokytojų,  kurie  nesirinktų  antrą  kartą  mokytojos  profesijos.  23,7 %   mokytojų  antrą  kartą  nesirinktų  mokytojos  profesijos,  tai  daug  laisvalaikio  atimantis  darbas,  o    21,8 %   respondentai  įvardijo,  mažą  atlyginimą  už  darbą.7,3 %  mokytojų  nemato  galimybių  dirbant  mokytojo   darbą  -  karjeros  augime.  Šeimos  nariai  nepatenkinti   mano  darbu  pažymėjo -    3,6 %   mokytojų.  Neradęs  sau tinkamo  atsakymo  vienas  respondentas  parašė: „ Noras ir poreikis išbandyti save kitus“.

paveikslas 3 „Priežastys, skatinančios keisti profesiją“
Remiantis  tyrimų  duomenimis  galime  teigti,  kad  mokytojai  mano,  jog  turi  pašaukimą  dirbti  pedagoginį  darbą,  jiems  patinka  dirbti  su  vaikais,  šis  dardas  tai,  kūrybinis  savęs  įprasminimas,  tai  svarbiausias  dalykas  mano  gyvenime.  Didžioji  dauguma  respondentų  nekeistų  pedagogo  profesijos,  jeigu  turėtų  galimybę,  O tie  respondentai,  kurie  keistų  mokytojo  profesiją  į  kitą  įvardija  šias  priežastis: įtampa  darbe,  daug  laisvalaikio  atimantis  darbas,  mažas  atlyginimas. 

Manau,  kad   daugiausia   mokyklose    dirba  savo  darbą  mylintys,  kūrybingi,  save  įprasminę  mokytojai.  Žmogus,  kuris  jaučia  pasitenkinimą  darbu,  kuria  aplink  save  teigiamą  aplinką,  o  ypač  tai  svarbu  mokytojui,  kuris  kiekvieną  dieną  moko,  ugdo  ir  skiepija  jauniems  žmonėms  gyvenimo  vertybes.  Visų  profesijų  atstovai,  tame  tarpe  ir  mokytojai,  nori,  kad  jų  darbas  būtų  teisingai  įvertintas.  Mokytojų,  atsakymai   į  netiesioginius  klausimus  liudija,  kad  pedagogo  darbas  finansiškai  neįvertintas  (lentelė 12).
Nusipirkti  naują  knygą  ,  didžioji  dalis   mokytojų    gali  tik  kartą  per  pusmetį - 47,5 %, o  2,5 %,  visai  negali  nusipirkti  knygų  už  gaunamą  atlyginimą.

Lankyti  teatrus,  parodas,  koncertus -  49,4 %   pedagogų   gali  sau  leisti  kartą  per  pusmetį,  niekada  negali  -  1,9 %  apklaustųjų  mokytojų.
	
	  1-2 kartus per  

metus

	  Kartą per
pusmetį
	 Kartą per

metus
	Kartą per 3-5 metus
	Niekada

	Nusipirkti knygų
	31,3
	47,5
	17,5
	1,3
	2,5

	Lankyti teatrus, parodas, koncertus
	32,5
	49,4
	15,6
	0,6
	1,9

	Užsisakyti spaudos
	16,9
	5,6
	27,5
	5,6
	44,4

	Vykti į sanatoriją (savo lėšomis)
	1,3
	4,4
	16,3
	17,5
	60,6

	Vykti į pažintines, poilsines keliones po Lietuvą
	2,5
	21,9
	49,4
	10,0
	16,3

	Vykti į pažintines, poilsines keliones į užsienį
	2,5
	2,5
	31,9
	33,8
	29,4

	Nusipirkti sau naują norimą rūbą, avalynę
	19,4
	58,1
	14,4
	4,4
	3,8

	Kelti kvalifikaciją (savo lėšomis)
	4,4
	19,4
	28,8
	20,6
	26,9

	Toliau tęsti studijas magistrantūroje, doktorantūroje
	4,4
	0
	3,8
	16,3
	75,6


lentelė 12 „Kaip dažnai iš gaunamo atlyginimo Jūs galite sau leisti“

Į  klausimus  susijusius  su  laisvalaikio  ir  atostogų  praleidimu:    vykti  į  sanatoriją    (savo  lėšomis)   -    niekada,   atsakė  didžiausia  respondentų  dalis -  60,6 %;   vykti  į  pažintines  keliones  po  Lietuvą   didžiausia  dalis  respondentų   kartą  per  metus – 49,4 %,  o  33,8 %  mokytojų  už  savo  atlyginimą  galėtų  vykti  į  pažintines,  poilsines  keliones  po  užsienį,  kartą  per  3 - 5  metus.

Kelti  kvalifikaciją  ( savo   lėšomis ) -  28,8 % mokytojų,  o  niekada  negalėtų  kelti  kvalifikacijos  mokėdamas  už  užsiėmimus  savo  lėšomis  -  26,9 %  pedagogų.   Toliau  tęsti  studijas  magistratūroje,   doktorantūroje  niekada  negalėtų  net  75,6 %  respondentų.  O  juk  tik  gerai  pailsėjęs,  t.y.  aplankęs  parodas,  teatrus,  koncertus,  pabuvojęs  pažintinėse  kelionėse,  mokytojas  bus  kūrybingas,  praturtėjęs  naujomis  žiniomis  bei  įgūdžiais,  labiau  pasitikintis  savimi.  Tik  toks  jis  bus  įdomus  ir  reikalingas  mokiniams,  o  vadinasi  kils  mokytojo  autoritetas. 

Respondento  mintys  iš  atsakymų: 

Gaila, kad svarbūs švietimo reformos klausimai, sprendimo problemos, šiuolaikinės kintančios visuomenės vertybės neįtikinamai, pavėluotai įtakoja pedagogo veiklą ir gyvenimą. Pedagogai neturi moralinio ir materialinio paskatinimo mūsų visuomenėje.

Apibendrinant tyrimo rezultatus galima daryti dalines išvadas:

· Beveik  pusė  ( 48,1 %)  Vilniaus  miesto  ir  apskrities  respondentų   mokytojo  profesiją  pasirinko  iš  pašaukimo.
· Motyvacija,  dirbti  mokykloje  respondentai  įvardino,  kad  jiems  patinka  dirbti  su  vaikais  ( 70,6 %).

· Didžioji  dauguma  (  61,3 % )   yra  patenkinti  pasirinkta  mokytojo  profesija,  pasirinktų  šią  profesiją  ir  antrą  kartą  65,5 %  respondentų,   jeigu  galėtų  rinktis  dar  kartą  profesiją,   šios  profesijos  nesirinktų   34,4 %  pedagogų.  Priežastys,  skatinančios  keisti  profesiją   yra  šios:  įtampa  darbe,  daug  laisvalaikio  atimantis  darbas,  mažas materialinis  atlygis.

2.1.3. Mokytojų  nuomonė  apie  mokytojo  bei  mokyklos socialinio statuso  vertinimą  visuomenėje
Socialinis statusas, tai integracinis rodiklis, nusakantis socialinės grupės  ir jos atstovų padėtį visuomenėje, socialinių santykių sistemoje; socialinis pagrindas, teisės ir pareigos, prestižas.
  Profesijos  prestižas  yra  svarbus  veiksnys  socialinėje  stratifikacijoje.    Tyrimo  metu  paklausėme  respondentų  apie  mokytojo  profesijos  prestižą  visuomenėje  (4 paveikslas ). Pusė  respondentų, t. y.  50,6 %  teigia,  kad  mokytojų  profesijos  prestižas   visuomenėje  yra  žemas.

paveikslas 4 „Apklaustųjų nuomonė apie mokytojo prestižą visuomenėje“
Tik  keliais  procentais  mažiau  respondentų  mano,  kad  mokytojų  profesijos  prestižas  visuomenėje  yra  patenkinamas  ir   tik  0,6 %  mano,  kad  šios  profesijos  prestižas  visuomenėje  -  aukštas. Taigi  Vilniaus  miesto  mokyklų  mokytojai  mano,  kad  mokytojo  prestižas  yra  žemas.
Mokytoja  rašo: Mokytojas nevertinamas, negerbiamas, tėvai neatsakingai auklėja vaikus ir kaltina mokytojus, kas šie neauklėja. Pati švietimo sistema yra nesuderinta. Per daug pareigų tenka mokytojui, o teisių mažai.
Respondentų  paklausėme (lentelė 13) ,  kaip  pasikeitė  visuomenės  požiūris  į  mokytojo  profesiją  lyginant  su  sovietiniais  laikais. Išrinkau  ir  analizuoju  tik  tų  respondentų  atsakymus,  kurių  darbo  stažas  yra  nuo  25  ir  daugiau  metų. Tai  sudarė  25-35 metus pedagoginį  darbo  stažą    turintys  mokytojai – 26  respondentai  ir  daugiau,  nei  35  metus  dirbantys – 8 respondentai, t. y. penktadalis  apklausoje  dalyvavusių  mokytojų. 
	Sovietinės okupacijos metais mokytojas buvo vertinamas labiau nei dabar
	75,0

	Keičiantis visuomenei, mokytojo prestižas beveik nepakito
	19,4

	Šiandien mokytojo profesijos prestižas, palyginus su sovietinės okupacijos metais, padidėjęs
	5,6


lentelė 13 „Kaip šiandien pasikeitė visuomenės požiūris į mokytojo profesiją lyginant su sovietiniais metais?“

Didžioji  dauguma  ( 75 % )   respondentų  mano,   kad  sovietinės  okupacijos  metais   mokytojas  buvo  vertinamas  labiau  nei  dabar. 19,4 %  pedagogų  mano,  keičiantis  visuomenei,  mokytojo  prestižas  beveik  nepakito  ir   5,6 %   respondentų  mano,  kad  šiandien  mokytojo  profesijos  prestižas,  palyginus  su  sovietinės  okupacijos  metais,  padidėjęs ( 5 paveikslas).

paveikslas 5 „Ar  turi įtakos mokytojo prestižui visuomenėje požiūris į mokslą?“
Matome, respondentai  mano,  kad visuomenės  požiūris  į  mokslą  yra  labai  svarbus  54,4 %,  svarbus -  36,3 %  ir  visai  maža  dalis  mokytojų  teigia,  visuomenės  nuomonė  į  mokslą  mažiau  svarbi – 6,3 %,  neturi  įtakos   tik   3,1 %. 

Mokytoja rašo:kol mokslas netaps pačia didžiausia vertybe visuomenėje, mokytojo vaidmuo nebus svarbus, profesija netaps prestižine.Kitas teigia, kad „mokslas neužtikrina gero gyvenimo lygio“. 
Ar  turi  įtakos  mokytojo  prestižui  visuomenėje  mokytojo  asmenybė ( 14 lentelė ),  respondentai  atsakė  taip:  ypač  svarbu  yra  49,4 %,   o  tai  sudaro  puse  apklausoje  dalyvavusių  pedagogų.  Svarbu  atsakė  37,5 %     respondentų  ir  tik  9,4 %   atsakė,  kad  mažiau  svarbi  mokytojos  asmenybė  mokytojo  profesijos  prestižui  visuomenėje  formuoti.
Taigi  didžioji  dalis  tyrime  dalyvavusių  respondentų  mano,  kad  mokytojo  asmenybė  turi  didelę  įtaką  mokytojo  prestižui  visuomenėje  formuoti. 

	Mokytojo asmenybė
	3,8

	Ypač  svarbu
	49,4

	Svarbu
	37,5

	Mažiau  svarbu
	9,4

	Neturi įtakos
	3,8


lentelė 14 „Ar turi įtakos mokytojo prestižui visuomenėje mokytojo  asmenybė?“

Į klausimą,   ar  turi  įtakos   mokytojo  prestižui  visuomenėje  mokyklos  darbo  sąlygos ( 15 lentelė ) ,  dauguma   respondentų  atsakė,  kad  tai  svarbu   50,6 %,  ypač  svarbu – 27,5 %, mažiau  svarbu  16,9 %,  o  5 %  nuomone  mokyklos  darbo  sąlygos  neturi  įtakos.  
Respondentai  mano,  kad  ir  mokyklos  finansavimas   yra   svarbus  ( 49,4 %),  ypač  svarbus  ( 38,1 %)  mokytojo  prestižui  visuomenėje  formuoti.  Tik  9,4 %  pedagogų  mano,  kad  yra  mažiau  svarbus,  o  3,1 % - mokyklos  finansavimas  neturi  įtakos  moktojo  prestižui  visuomenėje.    

	
	Ypač svarbu
	Svarbu
	Mažiau svarbu
	Neturi įtakos

	Mokyklos darbo sąlygos
	27,5
	50,6
	16,9
	5,0

	Mokyklos finansavimas
	38,1
	49,4
	9,4
	3,1


lentelė 15 „Ar  turi  įtakos mokytojo prestižui visuomenėje mokyklos darbo sąlygos, mokyklos  finansavimas?“

Respondentas  rašo: „  Mokykla turi domėtis ne tik ta visuomenės dalis, kuri augina mokyklinio amžiaus vaikus“. 

Paklausus  respondentų,  ar  turi  įtakos  mokytojo  prestižui  visuomenėje  pedagogo  darbo  užmokestis ( 16 lentelė ).  Atsakymai  verčia  susimąstyti,  užmokestis  svarbus  mokytojo  prestižo  visuomenėje  formavimui  mano  net  58,8 %  respondentų,  užmokestis  ypač  svarbus  mano – 37,5 %  mokytojų  ir  tik  maža  respondentų  dalis  galvoja,  kad   tai  mažiau  svarbu -  1,3 %  arba  neturi  įtakos –  2,5 %  pedagogų.
	
	Ypač svarbu
	Svarbu
	Mažiau svarbu
	Neturi įtakos

	Darbo užmokestis
	37,5
	58,8
	1,3
	2,5


lentelė 16 „Ar turi įtakos mokytojo prestižui visuomenėje pedagogo darbo užmokestis?“

Nurodykite veiksnius, kurie galėtų turėti įtakos mokytojo profesijos statuso kaitai:
Dalis  mokytojų  rašo,  kad  jaučiasi  nesaugūs  mokykloje:

Didinti tėvų atsakomybę už vaikų elgesį, mokymąsi. Sukurti teisinius dokumentus, kurie gintų auklėtojus, mokytoju,  sudaryti  mokytojui  sąlygas  dirbti  saugioje  aplinkoje. Jais vadovautis.

Mokinių pareigų ne  tik  jų teisių  įteisinimas  mokykloje. Griežtesnės  taisyklės  pačioje  mokykloje,  kurios  padėtų  sudrausminti  blogai  besimokančius  ar  trukdančius  kitiems.
Kurti profesines sąjungas, kurios gintų mokytojų interesus.

Ar  gali  įtampą  darbe  jaučiantis  mokytojas  sukuri  jaukią,  darbinę  atmosferą  klasėje?  Jeigu  mokytojas  mokykloje  nesijaučia  saugus  ar  gali  jaustis  saugus  mokykloje  mokinys?

Respondentai  mano,  kad  atlygis  už  darbą  pakeistų  mokytojo  profesijos  statusą  visuomenėje. Jie  rašo:

Valstybės parama mokytojui, darbo užmokestis  turėtų  atitikti atliktą darą, atlygio  lyginant su kitų profesijų suvienodinimas.
Vertybių pasikeitimas visuomenėje. Visuomenės  palaikymas  ir  supratimas,  jos  požiūrio į mokytoją,  mokyklą  bei  mokslą  keitimas.

Mokytojo  ir jaunų  mokytojų  atlyginimai  turėtų  būti  didesni,  tada  į  pedagoginį  universitetą  stotų  geriausi. 

Tyrime  dalyvavusiems  mokytojams   pedagoginį  darbą  sieja  su  meile  vaikui,  kūrybiškumu  ir  tik  nedidelė  dalis  respondentų   paminėjo   atlygį  už  darbą  kaip  vieną  iš  motyvacijos  elementų  mokytojo  darbe.  Mokytojų  mintys  ir  jų  kiekis  atskleidžia,  kad  užmokestis  yra  labai  svarbus   keičiant  mokytojo  statusą  visuomenėje.

Kita  problema,  kurią  nurodė  respondentai, siekiant  pakeisti  mokytojo  statusą  visuomenėje,  yra  didelis  darbo  krūvis.  Mokytojai  rašo:

Mokytojui „užkrauta“ per didelės atsakomybė už mokymąsi, elgesį. Didesnė atsakomybė turi būti tėvų.

Apibrėžta  mokytojo  darbo  diena,  kad nesijaustum  amžinai  kaltas  dėl  nespėjamų  atlikti  darbų,  kad  galėtum  geriau pasiruošti pamokoms, turi būti apibrėžtas auklėtojų darbas, reikėtų padėjėjų dirbant su specialiųjų poreikių vaikais.

Normalus atlygis už vieną etatą, o ne už pusantro ar du!

Kaip  gali  jaustis  žmogus,  kuriam  „užkrauta“  per  didelė  atsakomybė,  jaučiasi  kaltas dėl  nuolatos  nespėtų  atlikti  darbų.  Manau,  kad  pamažinti  darbo  krūvį  mokytojams  būtina.  Pasekmė  kokybiškesnės  ir  įdomesnės  pamokos,  mokytojas atsisuktų  į  mokinį,  o  ne  į  popierių  šūsnis,  kuriuos  turi užpildyti. 

Respondentai  mano,  kad  valstybė  turi  atsisukti  į  mokytoją:
Permainos  valstybės strateginis valdymas. Švietimo prioritetų  kaita. Valstybės ekonominė politika.

Keisti vyriausybės požiūrį į mokytojo profesiją. Išprusimo lygis valstybėje  turi  būti  labai svarbus.

Keisti vyriausybės požiūrį į žmogų, tuo pačiu mokytoją. Visos visuomenės požiūris į žmonių tarpusavio santykius, vaikų auklėjimo problemos.
Daug metų niekas nesikeičia, manau, niekas ir nepasikeis. Kai valdžia atsisuks į mokytoją, grąžins daugiau teisių mokytojams, o ne vaikams, gal kas ir pasikeis.

Visuomenės  požiūrio  keitimasis,  pakeistų  mokytojo  statusą   toje  visuomenėje:

Vertybių  kaita  visuomenėje. Mokykla turi domėtis ne tik ta visuomenės dalis, kuri augina mokyklinio amžiaus vaikus. Didesnė šeimos,  tėvų  atsakomybė  auklėjant  vaikus. Mokytojas  gali  būti  tik  pagalbininkas,  auklėjimo  šeimoje  tęsėjas.
Mokytojai turi būti geriau paruošti pedagoginiam darbui, nes visuomenė kinta, vaikai keičiasi ir mokytojas kartais tampa bejėgis susidariusiose situacijose. 

Gausa  respondentų  minčių  rodo,  kad  mokytojo  statusas  dabartinėje  visuomenėje  iš  tiesų  yra  žemas.

Respondentai  mano, kad norint keisti  mokytojo  statusą  visuomenėje  mokytojas  ir  pats  turi  keistis:

Savo paties požiūrio pakeitimas!

Glaudus mokytojų bendravimas su visuomene, labai sąžiningas darbas  bei  aukštas  žinių  lygis.
Vertybių perkainavimas.  Santykius  tarp mokinių  ir  mokytojų, mokytojo  ir  mokytojo grįsti  bendradarbiavimo  principais.
Mokytojai  nurodo  tokius  veiksnius,  kurie  įtakotų  mokytojo  statuso  kilimą:

· Valstybės  institucijų  didesnė  parama  mokytojui  ir  mokyklai;

· Didesnis  darbo  užmokestis;

· Mažesnis  darbo  krūvis;

· Mokyklų  materialinės  bazės  gerinimas;

· Vertybinių  nuostatų  sugražinimas  į  šeimą  ir  visuomenę;

· Tėvų  ir  mokinių  požiūris  į  mokslą,  mokyklą  ir  mokytoją;

· Mokytojų  ir  mokinių  teisių  adekvatus  atitikimas,  įstatymai  ginantys  mokytoją;

· Mokytojo  tobulėjimas;

· Mokyklos  įvaizdis.

Apibendrinant  tyrimo  rezultatus,  galima  daryti  dalines  išvadas:

1. Dauguma  mokytojų  mano,  kad  mokytojo  prestižas  dabartinėje  visuomenėje  yra  žemas ( 50,6 %) ,  nemaža  dalis,  kad  patenkinamas ( 48,8 %) 
2. Respondentai   mano,   kad   visuomenė   mokykla   nesidomi.   Mokslas   vertinamas   tik   atskiruose    visuomenės    sluoksniuose.
3. Mokytojai  pasigenda  valstybės  paramos,  tėvų  ir  visuomenės  teigiamo  požiūrio  į  mokytoją.

2.2. Atskirų visuomenės grupių  nuomonė apie mokytojo profesijos socialinį statusą
Bandysime  išsiaiškinti,  koks  Vilniaus  miesto    atskirų  visuomenės  grupių  požiūris  į  mokytojo  profesijos  socialinį  statusą.
	Tiriamieji
	Amžius (metais)
	Gyvenamoji vieta

	Iš viso (N)
	Moterys
	Vyrai
	iki 25 
	26-35
	36-45
	46-60
	>60
	Miestas
	Rajonas

	43
	29

67,4%
	14 

32,6%
	2 

4,7%
	8

18,6%
	19

44,2%
	12

27,9%
	2

4,7%
	34

79,1%
	9

20,9%


lentelė 17 „Tiriamųjų pasiskirstymas pagal lytį, amžių ir gyvenamąją vietą“

Kokybinio  interviu  metu  buvo  apklausti  43  respondentai:  29   moterys,  14   vyrų.  29  respondentai  su  aukštuoju  išsilavinimu,  6  iš  jų  turintys  magistro  laipsnį,  7  -  aukštesnįjį  išsilavinimą,   5  - nebaigtą   aukštąjį   išsilavinimą,  2  turi  vidurinį  išsilavinimą.

	Išsilavinimas

	 Vidurinis
	Aukštesnysis (aukštasis neuniversitetinis)
	Nebaigtas aukštasis
	Aukštasis (universitetinis)*

	2

4,7%
	7

16,3%
	5

11,6
	29

67,4


* iš jų 6 turintys magistro laipsnį

lentelė 18 „Tiriamųjų pasiskirstymas pagal  išsilavinimą ir įgytą mokslo laipsnį“

Respondentų  pasiskirstymas  pagal  darbo  vietą  4  verslininkai,  18   privačios  įmonės  darbuotojų,   17   valstybinės   biudžetinės  įstaigos  darbuotojai,  2   namų  šeimininkės,  2   laisvieji  menininkai.

	Darbo vieta

	Verslininkas/ė
	Privačios įmonės darbuotojas/a
	Valstybinės, biudžetinės įstaigos darbuotojas/a (valstybės finansuojamoje)
	Bedarbis/ė
	Namų šeimininkė

	4

9,3
	18

41,9
	19

44,2
	0

0
	2

4,7


lentelė 19 „Tiriamųjų pasiskirstymas pagal  darbo vietą“

Interviu  buvo  atliekamas  su  kiekvienu  respondentu  atskirai.  Interviu  buvo  atliekamas  įvairiose  vietose  su  menininkais,  namų  šeimininkėmis,  verslininkais,  7   privačios  įmonės  darbuotojais  ir    4    valstybinės  biudžetinės  įstaigos  darbuotojais  susitikau  jų  namuose,  o  su  11  privačios  įmonės  darbuotojų    ir  13   valstybinės  biudžetinės  įstaigos  darbuotojų  jų  darbo  vietose.   Visi  respondentai  sutiko  dalyvauti  apklausoje,  tačiau  didžioji  jų  dalis  skubėjo.  Respondentams  buvo  pateikti  8   klausimai ( 4 priedas)  

Aprašome  kiekvienos  visuomenės  atstovų  grupės  nuomones,  gautas  kokybinio    struktūruoto  interviu  metu.   Pagal  klausimus  jas  apibendrinam.
Menininkai.

Interviu  dalyvavo  du  laisvieji  menininkai.  Vyras  ir  moteris.   44  metų  amžiaus.  Išsilavinimas  aukštasis. Augina  mokyklinio  amžiaus  vaikus.
Į  klausimą,  kas  Jums  buvo  ir  yra  mokytojas  ir  mokykla? – respondentai  atsakė,  kad   mokytojas,  tai  labai  svarbus  asmuo  vaikų    kelyje  į  gyvenimą,   turbūt  antras  po  šeimos. Jam  rūpi  ne  tik  vaikų  mokslas,  bet  ir  juos  supanti  psichologinė  aplinka.  Mokslas    neturėtų  būti  peršamas  jėga,  motyvacija -  svarbiausias  variklis.

Į  klausimą,  koks  mokytojo  socialinis  statusas  šiandieninėje  visuomenėje? – respondentai  atsakė,  kad  mokytojo  socialinis  statusas  suprastėjo,  sumenko. Mokytojo  moralinė,  o  ypač  materialinė  padėtis  prasta.  Vaikų  lavinimas,  kaip  labai  sunkus  ir  atsakingas  darbas  turėtų  būti  gerai  apmokamas.

Į  klausimą,  ar  pakankamai  vertinama  mokytojo  profesija? – respondentai  teigia,  kad    mokytojai  dėl   didelio  darbo  krūvis,  per  didelių  klasių,  negali  skirti  laiko  individualiam  mokymui.  Dalis tėvų  retai  aplanko  mokyklą  ir  mano,  kad  mokytojas  vienas  turi  išspręsti  iškilusias  klasėje  problemas  bei  dažnas  kaltina  mokytoją  dėl  vaiko  nesėkmių  mokykloje.
Į  klausimą,  ar  pats  mokytojas,  jo  asmenybė  ir  kompetencijos  turi  įtakos  statuso  kaitai? – atsakė,  kad  mokytojo  išsilavinimas,  išvaizda,  meilė  ir  atsidavimas  savo  darbui  yra  labai  svarbūs,  tačiau  vienas  mokytojas  bejėgis  pakeisti   visos  visuomenės  požiūrį,  turi  keistis  vertybių  sistema  pačioje  visuomenėje.

Į  kausimą,  kokie  veiksniai  galėtų  įtakoti  mokytojo  profesijos  statuso  kilimą? – abu respondentai  mano  taip  pat:  labai  svarbi  valstybės  institucijų,  žiniasklaidos  ir  kitų  informacijos  priemonių  dėmesys  bei parama  mokytojui,  būtina  didinti  mokytojų  darbo  užmokestį,  mažinti  darbo  krūvį  ir  reikalavimus  mokytojui.  Kiekviena šeima  turėtų   daugiau  rūpintis  ir  auklėti  savo  vaikus. Vienas  iš  įtakojančių  veiksnių  mokytojo  profesijos  statuso  kilimui  yra   studentų  didesnė  atranka  priimant  į  pedagoginius  universitetu.  Jaunieji mokytojai  turi  būti  pasiruošią  darbui,  todėl  būtina  jiems  suteikti  įvairiapusį  išsilavinimą  ir  kaip  dalykininko,  ir  kaip  pedagogo,  ir  psichologo. Tik  atsižvelgus  į  visus  šiuos  veiksnius  mokytojo  profesijos  statusas  visuomenėje  kils  ir  ateityje  bus  daug  geresnis.

Namų  šeimininkės.
Interviu  dalyvavo  dvi  moterys  namų  šeimininkės. Respondenčių  amžius  skirtingas,  39 metai, išsilavinimas  aukštasis  ir  50  metų,  išsilavinimas  vidurinis.    Augina  mokyklinio  amžiaus  vaikus.

Į  klausimą,  kas  Jums  buvo  ir  yra  mokytojas  ir  mokykla? –  atsakė,  kad   viena respondentės   nuomone,  kad   mokytojas  yra   autoritetas, mylintis  savo  darbą,  vedlys,   pavyzdys  vaikams    ir  didelės  pagarbos  nusipelnęs  žmogus. Kita  teigė, mokykla  jai  buvo  panaši  į  priverstinių  darbų  įstaigą,  o  mokytojas – prižiūrėtojas  joje. Tačiau  abi  mano,  kad  mokslą  vertina  tik  atskiri  visuomenės  sluoksniai.

Į  klausimą,  koks  mokytojo  socialinis  statusas  šiandieninėje  visuomenėje? – respondentės  atsakė,  kad  statusas  žemas,  mokytojas  nėra  įvertintas.  Mokytojo  darbas  sunkus,  pilnas  įtampos, darbo  krūvis  per  didelis, o  atlygis  už  darbą  menkas. Neakcentuojamos  pagrindinės  vertybės,   vertybe  tapo „ ko  tu  nori  arba  reikia  tau  dabar“. 

Į  klausimą,  ar  pakankamai  vertinama  mokytojo  profesija? – respondenčių  nuomone  mokytojų   per  didelis  darbo  krūvis,  todėl  trūksta  laiko  individualiam  darbui  su  vaikais. Mokytojų  bendruomenė  sensta,  o  amžius  turi  įtakos  jų  darbe. Abi  respondentės  mano,  kad  tėvai  neprivalo  dalyvauti  mokyklos  gyvenime  arba  atstovauti  tik  tiek  kiek  paprašo  mokytojas.

Į  klausimą,  ar  pats  mokytojas,  jo  asmenybė  ir  kvalifikacijos  turi  įtakos  statuso  kaitai? – respondentės  atsakė,  jis  turėtų  pasitempti – daugiau  lankytis  teatruose,  parodose,  skaityti  įvairią  literatūrą.  Taigi  mokytojas  privalo  save  šviesti,  juk  auklėja  ir  ugdo  ateities  visuomenę. 

Į  klausimą,  kokie  veiksniai  galėtų  įtakoti  mokytojo  profesijos  statuso  kilimą? – namų  šeimininkės  atsakė,  kad  reikia  formuoti  tėvų  ir  vaikų  teigiamą  požiūrį  į  mokytoją.  Vyresnioji  respondentė,  kad  buvo  įprasta  ir  aišku,  mokytojas  rūpinasi  vaiku  mokykloje.  Mes  manau  prie  to  pripratome, ir  jaunesni,  ir   senesni,  todėl  neįvertiname  šiandieninės  situacijos  objektyviai,  jos  įtakos  ateičiai.  Reikėtų  tobulinti  mokytojų  rengimo  programas,  kurios  padėtų  parengti  studentus  realiam  gyvenimui  pokyčių  ir  konkurencijos  visuomenėje.  Būtinas  įvairiapusis  išsilavinimas,  o  svarbiausia  psichologinis. Tik  tada  mokytojo  profesijos  statusas  galbūt  visuomenėje  kils.
Verslininkai.

Interviu  dalyvavo   du  vyrai  ir   dvi  moterys.  Amžiaus  vidurkis  40  metų.  Išsilavinimas  vieno  iš  respondentų  nebaigtas  aukštasis,  trijų – aukštasis  universitetinis.  Augina  ikimokyklinio  amžiaus  vaiką,  mokyklinio  amžiaus  vaikus,  studentą.

Į  klausimą,  kas  Jums  buvo  ir  yra mokytojas  ir  mokykla? -  respondentų  manymu,  mokytojas  tai  žinių  nešėjas, autoritetinga  asmenybė,  sugebanti  įkvėpti  ir  sutelkti  kitus. Mokslas  turėtų  būti  labiau  pritaikomas  paprastiems  kasdieniniams  poreikiams,  susietas  su  realybe.  Mokytojas  anksčiau  turėjo  daugiau  teisių  ir  galimybių  auklėjant  vaikus.

Į  klausimą,  koks  mokytojo  socialinis  statusas  visuomenėje? – visi  keturi  respondentai  sutinka,  kad  mokytojo  statusas   šiuolaikinėje  visuomenėje  yra  tik  žemas,  nes  dabartinė  visuomenė  yra  materialini,  o  mokytojo  atlygis  už  darbą  mažas,   neatitinka  darbo  krūvio  ir  išsilavinimo.

Į  klausimą,  ar  pakankamai  vertinama  mokytojo  profesija? -  verslininkai  mano,  kad  jinai  vertinama  tiek,  kiek  gali  duoti  vaikui,  jo  prisitaikymui  prie  besikeičiančių  gyvenimo  sąlygų.  Jie  mano,  kad  perkrautos  programos,  per  didelės  klasės, nesuteikiančios  sąlygų  dirbti  su  mokiniu  individualiai,  didelis  darbo  krūvis,  psichologinė  įtampa  nepatenkina  tėvų,  o  ir mokytojų.  Respondentai  mano,  kad  dalyvauti  mokyklos  bendruomenės  veikloje   reikia   tik  tiek  kiek  prašo  mokytojas  arba   linkę  visai  nedalyvauti.        

Į  klausimą,  ar  pats mokytojas,  jo  asmenybė  ir  kompetencijos  turi  įtakos  statuso  kaitai? – respondentai  mano, kad  mokytojas patiria  didelę psichologinę  įtampą,  juk  mokytojas  tarpininkas  tarp  tėvų  ir  mokyklos  administracijos,  tarp  tėvų  ir  vaikų,  tarp  tėvų  ir  kitų  mokytojų  (  kalbant  apie  auklėtoją ),  tarp  pačių  vaikų. Kaip  amžinai  pavargęs  žmogus  gali  išspręsti  tiek  daug  problemų?  Asmenybė  gali  daug,  bet  žmogaus  jėgos  turi  savas  ribas  ir  nuovargis  įtakoja  sprendimus.

Į  klausimą,  kokie  veiksmai  galėtų  įtakoti  mokytojo  profesijos  statuso  kilimą? – mano,  kad  svarbiausia  valstybės  institucijų  parama  mokytojui. Reikalinga  didesnė  šeimos  įtaka auklėjant  vaikus  bei  teisingo  požiūrio  į  mokyklą  ir  mokytoją,  nes  kitaip  mokytojas  neįgis  autoriteto. Gal  mokytojo   profesijos  statuso  kilimą  tiesiogiai  įtakoja   tėvų  požiūris  į  jų  mokytojus  ir  mokyklą,  jų nuoskaudas,  tai  perteikiama  vaikams,  taip  susidaro  ir  visuomenės  nuomonė. Gal  šiais  laikais  ugdytas  jaunimas  sugebės  kitaip  pažvelgti  į  mokyklą  ir mokytoją.

Privačių  įmonių  darbuotojai.

Interviu   dalyvavo  18  respondentų. Juos  suskirsčiau  į  dvi  grupes – auginančius  vaikus  ir  neturinčius  vaikų.

 -  Auginančių  vaikus  respondentų  grupę  sudarė  11  respondentų.  Iš  jų   8  moterys,  3  vyrai. Respondentų  amžiaus  vidurkis  38  metai. Respondentų  išsilavinimas – 7  turi  aukštąjį  universitetinį,  1  iš  jų  turintis  magistro  laipsnį,  3  - aukštasis  neuniversitetinis,  vienas  studijuoja  dabar.

Į  klausimą,  kas  Jums  buvo  ir  yra  mokytojas  ir  mokykla? – respondentai  teigė,  kad  mokytojas  - tai  supratingas,  komunikabilus,  šiek  tiek  griežtas,  bet  teisingas  asmuo,  turintis  pedagoginį  pašaukimą,  kūrybingas,  savo  srities  specialistas,  ugdantis  vaiko  pasaulėžiūrą,  perteikiantis  žinias  ir  vertybes.  Jis  didele  dalimi  formuoja  mokinius  kaip  asmenybes,  sukuria  pamatus  būsimai  mokinio  vietai  gyvenime  ir  jo  pasirinkimui. Deja,  daugeliu  atvejų  ugdymas  yra  paviršutiniškas,  mokytojas  retai  tampa  šviesuliu,  kurį  vaikas  jau  išaugęs  prisimena  su  dėkingumu.  Mokslas,  daugumos  respondentų  nuomone,   visuomenėje vertinamas  tik  tiek,  kiek   tai  gali  užtikrinti    socialinį  statusą   visuomenėje. 
Į  klausimą,  koks  mokytojo  socialinis  statusas  šiuolaikinėje  visuomenėje? – respondentai  mano,  kad  mokytojo  socialinis  statusas  visuomenėje -  nuvertėjęs,  nes  pats  mokytojas  yra  beteisis,  jaunimo  negerbiamas.  Visi  privačių  įmonių  darbuotojai  ypatingai  akcentavo  prastą  materialinę  mokytojo  padėtį „ sunku  įsivaizduoti  kaip  jie  pragyvena“ - teigia  vienas  iš respondentų.
Į  klausimą,  ar  pakankamai  vertinama  mokytojo  profesija? – privačių  įmonių  darbuotojai  teigė,  kad  mokytojo  profesija  nevertinama  arba  mažai  vertinama,  nors  dalis    respondentų  įsitikinę – mokyklose  dirba  aukštos  kvalifikacijos  specialistai.  Vienas  iš  respondentų – „ mokytojams  trūksta  vidinės  motyvacijos  individualiam  darbui  su  vaikais  dar  ir  todėl, kad  klasėse  per  daug  vaikų“.  Kita  problema,  kurią  išsakė  respondentai,  tėvai  nedalyvauja  arba  tik  iš  dalies  dalyvauja  mokyklos  bendruomenės  veikloje,  vaikų  auklėjimą  atiduoda  mokyklai.
Į  klausimą,  ar  pats  mokytojas,  jo  asmenybė  ir  kompetencijos  turi  įtakos  statuso  kaitai? – respondentai  atsakė, turi,  nes  stipri,  įdomi,  apsišvietusi  asmenybė  patraukia  ne  tik  vaikus,  bet  ir  tėvus. Juk  dažnai  renkamės  ne  mokyklą,  bet  mokytoją,  kuris  toje  mokykloje  dirba.  Toks  mokytojas  įtraukia  ir  tėvus  į  klasės  ar  mokyklos  veiklą,  neleidžia  jiems  likti  nuošalyje.
Į  klausimą,  kokie   veiksniai  galėtų  įtakoti  mokytojo  profesijos  statuso  kilimą? -  reikėtų  tobulinti  mokytojų  rengimo  sistemą:  priėmimo  sąlygas  į  pedagoginį   universitetą. Vienos  iš  respondenčių  nuomonė  „  kol  nebus  mokytojų  atlyginimai  prestižiniai,  tai  ir  nebus  pedagoginiam  universitete  konkursai  į  vieną  vietą  1: 5  neturėsime  aukštos  kvalifikacijos  mokytojų“.  Reikėtų  keisti  ir  šiuo  metu  perkrautas  bendrojo  lavinimo  programas  mokyklose,  nukreipti  jas  būtinų  gyvenimiškų  situacijų  analizei,  o  ne  į  nereikalingos  informacijos   „  kišimą“, taip  mažintų   darbo  krūvį   mokytojams  ir  mokiniams.  

Neturintys  vaikų   arba  jų  vaikai  baigę  studijas  dirbantys, privačių  įmonių  darbuotojų  respondentų  skaičius -  7. Keturios  moterys,  trys  vyrai.  Amžiaus  vidurkis  42 metai.   Išsilavinimas:  6  turi  aukštąjį  universitetinį,  du  iš  jų  magistrai,  vienas -   aukštąjį  neuniversitetinį.  

Į  klausimą,  kas  Jums  buvo  ir  yra  mokytojas  ir  mokykla? -  dalis  respondentų  atsakė,  tai  žmogus  arba  yra   „geras  mokytojas  ir  prastas  mokytojas“,  kita  dalis  respondentų  teigė,  kad  tai  patraukli  asmenybė,  galinti  ir  gebanti  daryti  įtaką moksleiviui,  savo  dalyko  žinovas. Žmogus,  kuris  formuoja    teisingą  vaikų   požiūrį,  gebėjimus,  bet tai  nereiškia,  kad  tėvai  neturėtų  dalyvauti  vaiko  asmenybės  formavime. Mokykla  ir  mokslu  domisi  tik  ta  visuomenės  dalis,  kurių  vaikai  lanko  mokyklą.
Į  klausimą,  koks  mokytojo  statusas  šiandieninėje  visuomenėje? – respondentai  teigė, statusą  formuoja  daug  veiksnių,  tačiau  pagrindinis  iš  jų  atlygis  už   darbą,  t.y.  mažas  atlygis  -  žemas  statusas.  

Į  klausimą,  ar  pakankamai  vertinama  mokytojo  profesija? -  šiuo  kaitos  laikotarpiu  mokytojas  turi  nuolat  tobulėti,  siekti  naujų  žinių,  mokėti  naudotis,   šiuolaikinėmis  technologijomis.  Mokytojo,  kaip  profesionalo,  pareiga  įgyti  reikiamą  kvalifikaciją,  kitaip  jis  nebus  autoritetas,  nei  tėvams,  nei  vaikams.

Į  klausimą,  ar  mokytas,  jo  asmenybė  ir  kvalifikacijos  turi  įtakos  statuso  kaitai? -  respondentai  atsakė,  kad  įdomi,   asmenybė  yra  labai  svarbi,  tačiau  ne  mažiau  svarbi  ir   mokytojos   kvalifikacija,  mokėjimas  perteikti  dėstomąją  medžiagą,  vaikų  sudominimas,  jų  motyvavimas  darbui. 

Į  klausimą,  kokie  veiksniai  galėtų  įtakoti  mokytojo  profesijos  statuso  kilimą? -   vieni  respondentai  mano,  kad  būtina  valstybės  institucijų  noras  pamatyti  problemas,  kurios  dabar  slegia  mokyklą ir  joje dirbančią  mokytoją. Kiti  respondentai  mano,  kad  tokia  situacija  susidarė  palaipsniui  didėjant  pragyvenimo  lygiui  ir  vis  krentant  mokytojo  atlygiui  už  darbą. Respondentai  iškėlė  dar  vieną  galimybę  galinčią  įtakoti  mokytojo  profesijos  statuso  kilimą,  t.y.  privalu  tobulinti  mokytojų  rengimo  sistemą.  „siekti,  kad  į  pedagoginį  universitetą  stotų  tik dešimtukininkai“.  
Valstybinių,  biudžetinių  įstaigų  darbuotojai.

Interviu  dalyvavo  19  valstybinių,  biudžetinių  įstaigų  darbuotojų.  Moterų   15  ir    4  vyrai.   Jų   amžiaus  vidurkis  39 metai.  Respondentų  išsilavinimas:  12 -   turintys  aukštąjį  universitetinį,  iš  jų  4  magistrai    ir  1  bakalauras,  aukštesnįjį   neuniversitetinį  baigė – 3  respondentai,  iš  jų  vienas  bakalauras,  nebaigtas  aukštasis  3,  vidurinis   išsilavinimą  turi  1  respondentas.  Respondentus  suskirsčiau  į  dvi  grupes:  turintys  vaikus arba  turintys  pilnamečius  vaikus  ar  jų  neturinčius.

Turintys  mokyklose  besimokančius  vaikus  respondentų  yra   9. Trys  vyrai  ir  šešios  moterys.  Jų   amžiaus  vidurkis  36  metai.  Respondentų  išsilavinimas -  3  turintys  aukštąjį  universitetinį,  vienas  iš  jų  bakalauras,  vienas  magistras,  4  aukštąjį  neuniversitetinį,  vienas  iš  jų  neuniversitetinis  bakalauras,  2   nebaigti  aukštieji.

Į  klausimą,  kas  Jums  buvo  ir  yra  mokytojas  ir  mokykla? – respondentai  teigė,  kad    mokytojas  tai  -  asmenybė,  padedanti  vaikams  ugdytis  kompetencijas,  vertybines  nuostatas,  įgūdžius,  motyvuojanti  mokytis.  Labai  svarbu,  kad  mokytojas  mokiniams  būtų  autoritetu.   Šiandien  mokykla  tapo  institucija,  kaip  ir  daugelis  kitų.

Į  klausimą,  koks  mokytojo  socialinis  statusas  šiandieninėje  visuomenėje? – dauguma  respondentų  teigė,  kad  blogas  sumenkintas,  nuvertintas,  keturi  respondentas  mano,  kad  pagerėjęs. Priežastimi  tokio  statuso  smukimo  yra  mažas  mokytojo  atlyginimas.

Į  klausimą,  ar  pakankamai  vertinama  mokytojo  profesija? –  keturi respondentai  teigė,  kad  nepakankamai  vertinama.  Mokytojo  profesija  nepopuliari  visuomenėje.  Mokytojo  kasdiena – didelis  darbo  krūvis,  nuolatos  patiriama  psichologinė  įtampa,  mažos  teisės  ir  galimybės. Tik  nedaugelis  tėvų  dalyvauja  mokyklos  bendruomenės  veikloje.

Į  klausimą,  ar  pats  mokytojas,  jo  asmenybė  ir  kompetencijos  turi  įtakos  statuso  kaitai? – respondentai  mano,  kad  turi.  Svarbus  jo  išsilavinimas,  elgesys,  asmeninis  pavyzdys  vaikams,  tačiau  keisti  perkainuoti  vertybes  reikėtų  visai  visuminiai,  nes  vienas  lauke  ne  karys.

Į  klausimą,  kokie  veiksniai  galėtų  įtakoti  mokytojo  profesijos  statuso  kilimą? -  respondentai  atsakė,  labai  svarbi  valstybės  ir  žiniasklaidos  parama  mokytojui.  Būtina  gerinti  mokytojų  materialinė  padėtį  ir  mažinti  darbo  krūvį.  Formuoti  teigiamą  požiūrį  į  mokyklą  ir  mokytoją,  o  visų  svarbiausia  šeimos  įtaka  auklėjant  vaikus.  „Tik  tada  ši  specialybė  taps  patrauklesnė  ir  stos  studijuoti  studentai  puikiai  besimokantys,  o  ne  tie,  kurie  niekur  neįstoja.“  
Valstybinių,  biudžetinių  įstaigų  darbuotojai,  kurie  neturi  vaikų  arba  jų  vaikai  jau  studentai  yra  10.    Moterys 9,  vyras   1.  Amžiaus  vidurkis  48  metai. Išsilavinimas  -  aukštasis  universitetinis  7,  iš  jų  turintys  magistro  laipsnį  3,  aukštasis  neuniversitetinis - 1 ,  nebaigtas  aukštasis - 1 ,  vidurinis – 1.

Į  klausimą,  kas  Jums  buvo  ir  yra  mokytojas? – respondentai  atsakė,  kad  mokytojas –   mokytojas  turėtų  būti  geras  savo  srities  specialistas  mokantis  ir  norintis  dirbti  su  vaikais.  Darbas  jam  turi  būti  malonumas,  o  ne  pareiga.  Viena  respondentė  sakė,  kad  tai   „žmogus,  suformavęs  gilioje  mano  vaikystėje  sampratą  apie  vertybes:  šeimą,  Tėvynę.  Išmokęs  pažinti  gyvenimą,  suteikęs  žinių,  nukreipęs  teisingu  doros  keliu,  skatinęs,  pastebėjęs  polinkį  profesijai.“ Mokykla  vertinama  ta,  kurioje  dirba  aukštos  kvalifikacijos  specialistai,  pasišventę  savo  darbui  žmonės“.  

Į  klausimą,  koks  mokytojo  socialinis  statusas  šiandieninėje  visuomenėje? – šeši respondentai  teigė,  kad  mokytojo  statusas  žemas,  mokytojas  nuvertintas. Trys,  kad  mokytojo statusas normalus,  viena – neturėjo  nuomonės  šiuo  klausimu. Dabar  mokytojo  nevertina  tėvai,  mokiniai.  Mokytojo  statusą  atspindi ir  jo  materialinė  padėtis.

  Į klausimą,  ar  pakankamai  vertinama  mokytojo  profesija? – respondentai  atsakė,  kad  mokytojo  profesija  yra  neprestižinė,  nes   mokytojų   mažas  atlyginimas,  didelis  krūvis  ir  psichologinė  įtampa,  mokytojui  trūksta  laiko  individualiam  darbui  su  vaikais. Viena  respondentė  mano,  kad  atlygis  už  darbą  visiškai  atitinka  einamas  pareigas.

Į  klausimą,  ar  pats  mokytojas,  jo  asmenybė  ir  kompetencijos  turi  įtakos  statuso  kaitai? – viena  respondentė  mano,  kad  „vienas  žmogus  nieko  negali  pakeisti,  juk  ir  dabar  yra  mokytojų  iš  didžiosios  raidės“.  Du  respondentai  mano,  kad  mokytojais  dirba,  nes  neturi  kito  pasirinkimo.  Kiti  galvoja,  kad  mokytojo  asmenybė  gali  įtakoti  statuso  kaitą.

Į  klausimą,  kokie  veiksniai  galėtų  įtakoti  mokytojo  profesijos  statuso  kilimą? – mokytojas  turi  aktyviai  dalyvauti  visuomenės  gyvenime,  nuolatos  tobulėti,  augti  kaip  asmenybė,  rūpintis  savo  išvaizda,  mokėti  pateikti  save. Taip  pat  svarbus  socialinis  mokytojo  aprūpinimas,  atlygis  už  darbą,  darbo  krūvio  mažinimas.    Tėvai  atsiminti  ne tik  vaikų  teisias,  bet  ir  pareigas. Reikia  tobulinti  ir  visą  mokytojų  rengimo  sistemą.

Siekdama  išanalizuoti,  kiek  respondentai  turintys   mokyklinio  amžiaus  vaikus  dalyvauja  mokyklos  veikloje  bei  domisi  vaikų  pasiekimais  moksle,  pasiteiravau  28  respondentų  auginančių  mokyklinio  amžiaus  vaikus,  ar  jie  dalyvauja  mokyklos  bendruomenės  veikloje ( 20 lentelė) :  15  tėvų,  o  tai  sudaro  52,5 %  dalyvauja  mokyklos  veikloje  tik  tiek  kiek  prašo  mokytojas;  5  ( 17,5%)  -  aktyviai  dalyvauja,  o  4 ( 14%) -  remia  mokyklos  bendruomenę;    4 ( 14%)  iš  jų  visai  nesikiša  į  mokyklos  bendruomenės  gyvenimą,  nesidomi  juo. Tai  gi  didžioji  dalis mokinių  tėvų  dalyvauja  mokyklos  gyvenime  tik  prašomi  mokytojos,  nors  jų  vaikas  joje  praleidžia  didžiąją  dalį  dienos.  Kaip  ir  visuose  bendruomenėse  ar  kolektyvuose  jos  nariai  išgyvena  ir  konfliktines  situacijas,  nesėkmes,  nusivylimus. Tada  padėti  patarti  gali  tiktai  mokytojas.  Ar  gali  mokytojas  pamatyti,  išgirsti,  atjausti   kiekvieną  mokinį?    

	Dalyvavimas mokyklos bendruomenės veikloje
	N
	%

	Aktyviai dalyvauju
	5
	17,5

	Nesikišu į mokyklos gyvenimą
	4
	14

	Dalyvauju tik tiek kiek paprašo mokytojas/a
	15
	52,5

	Remiu mokyklos bendruomenę
	4
	14


lentelė 20 „Respondentų atsakymai apie dalyvavimą mokyklos bendruomenės veikloje“

Tėvų  požiūris  į  mokytoją,  jų  keliami  pageidavimai   mokytojui,  parodo  atsiribojimą  nuo  mokyklos  ir  vaikui  iškilusių  mokymosi  problemų ( 6 paveikslas)  46,5 % tėvų  mano,  kad  mokytojai  turi  daugiau  skirti  dėmesio  individualiam  darbui  su  vaikais,  o  34,9 %  tėvų  teigia,  kad  mokytojų  per  didelis  darbo  krūvis.

paveikslas 6 „Respondentų  požiūris  į  mokytojo  darbą bei darbo  sąlygas“
Susumavus  visuomenės  atstovų  nuomonę  apie  mokytojo  atlygį  už darbą ( 7 paveikslas),  galima  teigti,  kad  didžioji  dalis ( 83,7 %) – mokytojo  atlygis  už  darbą  neatitinka  darbo  krūvio  ir  turimo  išsilavinimo  ir  ( 11,6 %)  mano, jog  mokytojo  darbo  užmokestis  visiškai  atitinka  turimas  pareigas.

paveikslas 7 „Respondentų  nuomonė  apie mokytojo atlygį už darbą“
Mokytojo  profesijos  socialinio  statuso  kilimą (paveikslas 8), visuomenės  respondentų  nuomone,  labiausiai  įtakotų  tėvų  ir  vaikų  teigiamas  požiūris  į  mokytoją  51,2 %,  didesnis  darbo  užmokestis  bei  valstybės  institucijų  parama  mokytojui  po  30,2 %.

paveikslas 8 „Visuomenės  atstovų  nuomonė, kokie veiksniai galėtų kelti mokytojo profesijos statusą“
Didesnė  šeimos  įtaka  auklėjant  vaikus  ir  žiniasklaidos,  kitų  informacijos  priemonių  dėmesys  mokytojui  po  23,3 %. Nors  dauguma  respondentų  teigia,  kad  mokytojos  profesijos  statuso  kilimui  reikalingas  tėvų  ir  vaikų  teigiamo  požiūrio  į  mokytoją  formavimas,  tačiau  ženkliai mažesnė  jų  dalis  siūlo  didinti  šeimos  įtaką  auklėjant  vaikus.  Tik  šeima,  bendravimas  su  vaiku  gali  padėti  vaikui  formuoti  teigiamas  vertybes  bei    požiūrį. Respondentų  nuomone  mokslą  vertina (21 lentelė)   tik  atskiri  visuomenės  sluoksniai ( 55,8 %). Mokslas yra vertinamas - (34,9 %).  Mokslo  prestižas  visuomenėje  turi  tendenciją  kilti,  nors  ir  šiandienos  kontekste   mokslą  labiau   vertina    visuomenės  dalis  auginanti  mokyklinio  amžiaus  vaikus  bei  studentus.

	Mokslas yra vertinamas
	34,9

	Mokslą vertina tik atskiri visuomenės sluoksniai
	55,8

	Mokslas nevertinamas
	7,0

	Kita
	2,3


lentelė 21 „Respondentų požiūris į mokslą (%)“

Kintant  visuomenės  požiūriui  į  mokslą ( 22 lentelė ),   kinta   ir  požiūris  į   mokytoją.  Didžioji  dalis  respondentų  mato  mokytojo  ateitį  geresnę - 53,4 %,  tokią  pat  kaip  ir  dabar – 23,3 %.

	Daug geresnę
	9,3

	Geresnę
	53,4

	Tokią pat kaip ir dabar
	23,3

	Prastesnę nei dabar
	14,0


lentelė 22 „Kokią Jūs matote mokytojo perspektyvą ateityje? (%)“

Apibendrinant  tyrimo  rezultatus  galima  daryti  dalines  išvadas:
1. Didžiajai   daugumai  respondentų  mokytojas  buvo  autoritetas,  kvalifikuotas  specialistas,   dirbantis  iš  pašaukimo,  mylintis  vaiku. Tik  keli  respondentai  nenorėjo  atsakyti  į  šį  klausimą  plačiau.  Jiems  mokytojas  žmogus.
2. Daugumos  respondentų  nuomone  mokytojo  socialinis statusas,  visuomenės  raidos  kontekste,  numenko.  Trys  respondentai  neturėjo  nuomonės  šiuo  klausimu. Įtakos  mokytojo    statuso  kaitai   turi  tėvų  ir vaikų  teigiamo  požiūrio  į  mokytoją  formavimas. Beveik  visi  respondentai  teigė,  kad  mokytojo  asmenybė,  išsilavinimas, elgesys, išvaizda  taip  pat  turi  įtakos mokytojo  socialinio  statuso  kaitai.
3. Daugelio  respondentų  nuomone  šiandieninis  mokytojo  socialinis  statusas  visuomenėje  yra  žemas, tačiau   visuomenės  atstovai   mokytojo  ateitį  prognozuoja  geresnę.
4. Visi respondentai  teigė,  kad  mokytojo  profesija  nevertinama,  nepopuliari,  neprestižinė.  Tai  įtakoja  mažas  valstybės  institucijų  dėmesys  mokytojui,  neigiamas  tėvų  ir  visuomenės  požiūris,  prasta  mokytojo  socialinė  padėtis,  didelis  darbo  krūvis, maži  atlyginimai.  Didžioji  dalis  respondentų  pabrėžė,  kad  mokytojams  trūksta  laiko  individualiam  darbui  su  vaikais.

Veiksniai,  galintys  įtakoti  mokytojo  socialinio  statuso  kilimą,  respondentų  nuomone  yra  šie:

· Vertybių  perkainavimas  visuomenėje.

· Valstybės  institucijų  parama  mokytojui  (30,2 %)   (  įstatymai  ginantys  mokytoją, daugiau  teisių  mokytojams ).
· Didesnis  mokytojų  darbo  užmokestis (83,7 %).
· Sumažinti  darbo  krūviai  ir  reikalavimai  mokytojui(34,9 %).

· Tėvų  ir  vaikų  teigiamas  požiūris  į  mokytoją( 51,2 %).

· Mokytojo  asmenybė.
IŠVADOS

Atlikto  darbo  rezultatai  leidžia  daryti  šias  išvadas:

1. Tyrimo  rezultatai  patvirtino  iškeltą   hipotezę,  kad  atkūrus  nepriklausomybę,  pasikeitusios  socialinės- ekonominės  sąlygos,  vartotojiškos  kultūros  visuomenėje  atsiradimas  bei  vertybių  devalvacija  sumenkino  mokytojo  socialinį  statusą. 
Mokytojo  socialinis  statusas  Lietuvos  visuomenės  raidos  kontekste  kito.  Tarpukario  Lietuvoje  mokytojo  socialinis  statusas  buvo  aukštas,  sovietmečio  laikotarpiu  pradėjo  kristi.  Atkūrus  nepriklausomybę  Lietuvoje  mokytojo  socialinis  statusas  nepakilo.  

2. Tyrimu  nustatyta,  kad  Vilniaus  miesto  mokytojai  vertindami  socialinį  mokytojo  statusą  bei  prestižą    pasidalino  į  dvi  beveik lygias  grupes:  viena  grupė  teigė,  kad  mokytojo  socialinis  statusas  bei  prestižas yra  žemas  ( 50,6 % ),  kita  grupė  mano, kad  patenkinamas  (48,8 % ).  

3. Mokytojai   teigia,  kad  visuomenė  nesidomi  mokykla,  o  mokslas  vertinamas  tik  atskiruose  visuomenės  sluoksniuose( 51,8 %)  . Mokytojai,  dirbę  sovietinėje  mokykloje  ir  dirbantys  šiuolaikinėje  mokykloje,  teigia,  kad  sovietinės  okupacijos  metais  mokytojas  buvo  vertinamas  labiau ( 75 %).   

Dauguma  atskirų  visuomenės  grupių  atstovų  teigia,  kad  mokytojo  statusas  visuomenėje  žemas.  Mokytojo  profesija  šiandieninėje  Lietuvoje  yra  laikoma  „neprestižine“. Pagrindinė  priežastis  įtakojanti  mokytojo  socialinio  statuso bei  mokytojo  profesijos  statuso  kritimą  yra  mažas  atlygis  už  atliktą  darbą.
SIŪLYMAI

1. Vilniaus  miesto  savivaldybės  ugdymo departamentas  atkreiptų  didesnį  dėmesį  į  pedagogų  bendruomenės  bei   siektų  kelti  mokytojo  socialinį  statusą  visuomenėje.
2. Mokyklos  administracija  turėtų užsibrėžti  tikslą  -  įtraukti  į  mokyklos  bendruomenės  gyvenimą    ne  tik  aktyvius  tėvus,  bet  visus  besimokinančių  toje  mokykloje  mokinių  tėvus.

3. Mokytojai  turėtų  aktyviau  dalyvauti  mokyklos  bendruomenės  veikloje,  reikštis  žiniasklaidoje.
SUMMARY

In the master‘s work „The Social Status of the Teacher in Vilnius Town“ there is an analysis of the influence of changed social - economic conditions, the coming of consumer culture in society, the devaluation of valuables on the social status of the teacher after re-creating the independence in Lithuania. The social status of the teacher is analyzed and evaluated in the historic, social and economic contexts of the evolution of society. A teachers’ attitude to the social status of the teacher‘s profession is revealed. An attitude of separate society groups to the social status of the teacher‘s profession is ascertained. 

In 2009 in Vilnius town there was done a quantitative and qualitative research of teachers and the representatives of separate society groups of Vilnius town in the purpose to convey the social status of the teacher. 160 teachers of comprehensive schools of Vilnius and 43 representatives of separate society groups took part in an anonymous questioning. The statistic analysis of the research is mostly based on descriptive statistics. For the data processing of the research were used SPSS 12 data analysis Microsoft Windows programs. 

On the grounds of the investigative work the conclusions could be drawn. The results of the research proved the hypothesis that after re-creating the independence changed social - economic conditions, the coming of consumer culture in society, the fluctuation of valuables in society devaluated the social status of the teacher. The social status of the teacher changed in the context of the evolution of society. In the interwar Lithuania the status of the teacher was high, in the soviet times it began to fall. After re-creating the independence in Lithuania the status of the teacher hasn‘t risen. By the research it was ascertained that teachers of Vilnius town evaluating the social status of the teacher divided into two almost equal groups: one group stated that the social status and prestige of the teacher is low (50.6 %), the other group thinks that it is satisfactory (48.8 %). In the opinion of teachers society is not interested in school, education is valuated in separate its layers (51.8 %). Teachers who worked in a soviet school and in a modern school state that a teacher was valuated more in the soviet occupation times (75 %). Most of the representatives of separate groups of society state that the social status of the teacher in society is low. The profession of the teacher nowadays in Lithuania is considered to be non prestigious. The main reason influencing the fall of the social status of the teacher and the status of the profession of the teacher is a small reward for done work.

